title: Dominikaanien historia

text: Yleisesti 1200-luku sekä 1300-luvun alku on nähty dominikaanisääntökunnan kannalta hyvänä ajanjaksona, jolloin veljeskunta kehittyi, laajeni ja sai uusia kannattajia. Sen sijaan useat toisistaan osin riippumattomat seikat johtivat sääntökunnan alamäkeen 1300-luvun loppupuolelle tultaessa ja 1400-luvun alussa. Euroopassa riehunut ruttoepidemia, paaviuden alennustila Avignonin vankeudessa ja satavuotinen sota pakottivat sääntökunnan uudistumaan.


title: Dominikaanien historia

text: Dominikaanit kärsivät pahasti mustan surman raivotessa halki Euroopan. Varsinkin Italiassa heidän munkkiyhteisönsä sijaitsivat aivan kaupunkien ytimissä, ja niinpä sääntökunnan jäsenmäärä kärsi kaupunkeja riepottelevien tautiepidemioiden levitessä. Vielä vuonna 1337 dominikaaneja – nunnat pois lukien – oli noin 12 000. Mustan surman edetessä järjestön kasvu pysähtyi. Rutossa kuolleiden jäsenten paikkojen täyttämiseksi valintaperusteita löysennettiin, alaikärajaa laskettiin ja yksityisomaisuutta alettiin sallia entistä enemmän. Munkkien ja nunnien yksityisomaisuuden osittainen salliminen asetti osin kyseenalaiseksi keskinäisen tasa-arvon dominikaanien välillä ja myös heikensi taloudellista vakautta: yhteisöstä eronnut jäsen saattoi ottaa omaisuutensa mukaansa.


title: Dominikaanien historia

text: Paheneva tilanne pakotti sääntökunnan uudistuksiin. Näitä hidasti Avignonin vankeutta seurannut suuri skisma, joka jakoi myös dominikaanit. Vasta vuonna 1390 uudistuksia päästiin kunnolla jatkamaan. Tällöin yleismestari antoi määräyksen, jonka mukaan jokaisessa dominikaaniprovinssissa oli oltava uudistettu konventti, jonka elämä toimisi alkuperäisten dominikaani-ihanteiden mukaisesti. Tosin nyt syntyneiden uudistettujen yhteisöjen ja väljempiä sääntöjä noudattaneiden konventtien välille syntyi uusia ristiriitoja.


title: Dominikaanien historia

text: Huolimatta kovista paineista ja kirkon maantieteellisestä jakautumisesta skisman aikaan dominikaanit pystyivät säilyttämään yhtenäisyytensä. Kaoottisten tilanteiden pakottamat uudistukset olivat myös selkeyttäneet organisaatiota, ja varsinkin nunnien ja maallikoiden merkitys dominikaanitoiminnalle selkeytyi. Dominikaanisen nunnaluostarin ihanteeksi muodostui ulkomaailmalta suljettu yhteisö, jonka nunnat olivat mahdollisimman vähäisessä tekemisessä muun maailman kanssa.


title: Dominikaanien historia

text: Dominikaanien tilanteen selkeydyttyä järjestö nautti jälleen samanlaista arvostusta kuin 1200-luvulla: sen saarnaajia pidettiin arvossa ja heillä oli myös yhä vaikutusvaltaa Euroopan yliopistoissa. Dominikaanit joutuivatkin ottamaan kantaa nousussa olleeseen humanismin aatteeseen. Humanistiajattelijoiden toimintaan kuului muun muassa antiikin aatteiden ihannointi, mitä vastaan myös dominikaanit laativat vastakirjoituksia.


title: Dominikaanien historia

text: 1400-luvun loppupuolella dominikaanien merkitys kirkon inkvisiittoreina kasvoi jälleen. Vaikka "kerettiläinen taikuus" oli tuomittu rikoksena jo ennen uuden ajan alkua, vasta vuonna 1484 julkaistu paavi Innocentius VIII:n noituuden tuominnut bulla antoi pohjan laajamittaisille noitavainoille. Innocentius VIII myös valtuutti kaksi saksalaista dominikaani-inkvisiittoria ryhtymään vastatoimiin kytevää taikuutta ja vääräoppisuutta vastaan. Valtuutetut inkvisiittorit laativatkin pian "Noitavasaran", käsikirjan noituutta vastaan. Seuranneet noitaoikeudenkäynnit jatkuivat tämän jälkeen kiivaina yli sadan vuoden ajan, eivätkä laantuneet esimerkiksi Lutherin uskonpuhdistuksesta. Mahdollisesti vainoissa menetti henkensä noin 50 000–60 000 ihmistä.


title: Dominikaanien historia

text: 1500-luvulla Länsi-Euroopassa alkoi levitä uskonpuhdistusliike, joka pyrki oikaisemaan katolisen kirkon opissa näkemiään epäkohtia. Uskonpuhdistuksen taustalla oli jo kauan jatkunut paaviuden alennustila sekä levinnyt turmeltuneisuus kirkon piirissä. Tärkeä tekijä uskonpuhdistuksen taustalla oli myös paavin siunaama ja myös dominikaanien harjoittama anekauppa.


title: Dominikaanien historia

text: Martti Lutherin 95 teesiä arvostelivat rajusti ajan katolista kirkkoa ja sen toimintaa. Vuoden 1518 alkupuoliskolla dominikaanien veljeskunta julisti Lutherin harhaoppiseksi. Huomattavaa asiassa on, että Lutherin teesien kiivain arvostelu suuntautui juuri aneita myyvään dominikaanipappi Johann Tetzeliin.


title: Dominikaanien historia

text: Uskonpuhdistusta seuranneen katolilaisen vastauskonpuhdistuksen aikana katoliseen kirkkoon syntyi uusi jesuiittojen sääntökunta. Dominikaanien tapaan sekään ei ollut sidoksissa luostarielämään. Seuraavina vuosikymmeninä ja vuosisatoina jesuiitat alkoivat perustaa omia oppilaitoksiaan ympäri Eurooppaa. Trenton kirkolliskokouksen päätettyä, että katolilaisten pappien koulutusta on parannettava, juuri jesuiitat lähtivät toteuttamaan tätä tavoitetta.


title: Dominikaanien historia

text: Uusi aika merkitsi dominikaanien vaikutusvallan ja poliittisen voiman laskua. Uskonpuhdistus oli heikentänyt katolisen kirkon ohella myös sen sääntökuntia, ja Euroopassa orastava valistusaika horjutti kirkkoa yleisesti. Valistusajattelijat arvostelivat myös sokeaa uskoa valtion ja kirkon arvovaltaan. Luonnontieteet olivat edistyneet edellisillä vuosisadoilla, ja tämä vaikutti todellisuuskäsitykseen. Yksi valistusaatteen huipentumista oli Ranskan suuri vallankumous 1700-luvulla, mikä nosti valtaan hyvin uskonnonvastaisen hallinnon.


title: Dominikaanien historia

text: Vaikka Euroopassa kirkon ja dominikaanienkin tilanne näytti synkältä, olivat löytöretket avanneet väylän uuteen maailmaan. Useat dominikaanit muuttivatkin ainakin väliaikaisesti Amerikkaan uuden ajan alussa. He harjoittivat lähetystyötä, vaikkakin pääosa Amerikan käännytystyöstä suoritettiin jesuiittojen johdolla. Kristillisten sääntökuntien parissa elävät ajatukset yksilönvapaudesta ja sen kautta myös jonkinasteisesta demokratiasta eivät saaneet vastakaikua Euroopan yksinvaltaisten monarkioiden alueella, mutta työ Latinalaisessa Amerikassa vaikutti myös dominikaanien yhteiskunnalliseen ajatteluun ja antoi aihetta pohtia moraalisia kysymyksiä. Jo vuonna 1511 dominikaani Antonio de Montesinosin Santo Domingossa pitämä saarna hyökkäsi eurooppalaista imperialismia vastaan:


title: Dominikaanien historia

text: Yksi kuuluisa löytöretkiajan dominikaani oli Amerikan intiaaniväestön oikeuksia 1500-luvulla ajanut Bartolomé de las Casas. Hänen ansioihinsa voidaan lukea intiaanien orjuuden lakkauttaminen vuonna 1542. De las Casas työskenteli ahkerasti paikallisväestön oikeuksien parantamiseksi, eikä hän suhtautunut ymmärtäväisesti intiaaneja kohtaan tehtyyn väkivaltaan. Hän kirjoittikin erääseen teokseensa: "Kristittyjen ainoa todellinen ja perimmäinen syy surmata ja tuomita perikatoon suunnaton määrä viattomia ihmisiä oli saada haltuunsa heidän kultansa". Nykyaikana de las Casasia on alettu pitää yhtenä vapautuksen teologian edelläkävijöistä. Tosin hän on yhä kiistelty hahmo, sillä hän ehdotti intiaaneja "vastustuskykyisempien" orjien tuomista Afrikasta turvaamaan intiaaneja. Myöhemmin, nähtyään ehdotuksensa seuraukset orjakauppana, de las Casas alkoi katua syvästi ja kirjoitti: "En tiennyt mitä tein, ja kadun ehdotustani mitä syvimmin".


title: Dominikaanien historia

text: Dominikaanit osallistuivat myös jesuiittojen kanssa pohdintoihin hyvästä hallintotavasta ja monarkioiden oikeutuksesta. Osa keskustelijoista oli sitä mieltä, että kuninkaan valta oli peräisin Jumalalta, mutta tuli kuninkaalle kansan kautta. Tällaisten ajatusten esittäminen hankaloitui syvästi itsevaltiuden saadessa jalansijaa Euroopassa.


title: Dominikaanien historia

text: Yleisesti valistusaika oli huonoa aikaa dominikaaneille, sillä muiden kirkollisten ryhmien kera hekin joutuivat kärsimään Euroopan uskonnonvastaisista johtajista. Ranskan vallankumous ja sen jälkivaikutukset olivat erityisen harmillisia dominikaanien kannalta, sillä luostarit ja muu kirkon omaisuus takavarikoitiin valtiolle. Samoin valistusajattelijoiden kirkonvastainen toiminta lopetti dominikaaniprovinssit Saksan alueella. Kaiken lisäksi myös paavinistuin ajautui vakavaan kriisiin ja joutui taistelemaan olemassaolostaan Napoleonin valloitettua Kirkkovaltion ja vangittua paavi Pius VI:n. Samoin itse dominikaanijärjestö kärsi sisäisistä ristiriidoista, joiden seurauksena paavi Pius VII painostettiin antamaan autonomia dominikaanien espanjankielisille provinsseille. Kun Napoleonin valtakausi lopulta loppui, oli dominikaanijärjestö jäänyt repeytyneeseen tilaan. Pelkästään Aragoniassa oli kuollut Napoleonin Ranskan miehityksen aikana neljäsataa dominikaaniveljeä ja -sisarta.


title: Dominikaanien historia

text: Dominikaanien pelastukseksi osoittautui Vincent Jandel, jonka paavi Pius IX nimitti 1800-luvulla dominikaanien johtajaksi. Jandel osoittautui pian sääntökunnan kaipaamaksi energiseksi johtajahahmoksi, joka ryhtyi nostamaan sääntökuntaa jaloilleen. Hänen saadessaan dominikaaniveljeskunnan johtoonsa sen henkinen elämä oli käytännössä näivettynyt ja toiminta alamaissa. Toiminnallaan Jandel pyrki edistämään vanhoja dominikaani-ihanteita yhteisöllisyydestä ja yksinkertaisesta elämästä, minkä lisäksi hän toimi aktiivisesti menetettyjen provinssien uudelleenperustamiseksi. Huolimatta aktiivisesta työstä Jandelin tielle ilmaantui myös ongelmia, ja hänen aikanaan dominikaanien määrä laski alimmilleen sitten 1200-luvun. Joka tapauksessa Jandel pystyi voimakkaalla toiminnallaan palauttamaan järjestölle sen itseluottamuksen.


title: Dominikaanien historia

text: 1800-luvulle tultaessa dominikaanit olivat kirkon tavoin kärsineet heikentymisestä. Sääntökunnan jäsenmäärä oli vielä 1300-luvulla ollut yli kymmenen tuhatta, mutta vuosisatoja kestäneen laskuvaiheen jälkeen dominikaanien määräksi maailmassa laskettiin vuonna 1876 vain 3748 jäsentä. Tilanne ei kuitenkaan ollut sääntökunnan kannalta toivoton, sillä 1800-luvulla yleinen tilanne sääntökunnassa oli kohentumaan päin. Varsinkin Ranskan provinssi oli dominikaanien silmissä kasvattanut merkitystään. Dominikaaninen tieteellinen ja intellektuaalinen toiminta olikin Ranskassa voimakkainta aikoihin. Samaten sääntökunnan vahvistumista auttoi provinssi Filippiineillä, missä dominikaaneilla oli yhä paljon vastuuta koulutus- ja opetustyössä. Sääntökunta myös vastasi joiltain osin katolisen kirkon lähetyssaarnauksesta. Jäsenmäärä olikin vuoteen 1910 mennessä noussut noin 4470 dominikaaniin. Lisäksi dominikaaneista 20 toimi piispana tai arkkipiispana.


title: Dominikaanien historia

text: Tärkeä vaikuttaja dominikaanien uudelle nousulle oli 1800-luvun lopussa ja 1900-luvun alussa hallinnut paavi Leo XIII. Hän arvosti dominikaanien vanhoja ihanteita ja toimintatapoja, minkä seurauksena hän vaati dominikaaneja palaamaan takaisin yhteisölliseen elämään. Hänen vaatimuksestaan yhteisöllisyys voimistui jälleen dominikaanien parissa ja vahvisti sääntökuntaa sisäisesti. Myös Leo XIII:n seuraajat suhtautuivat myönteisesti dominikaanijärjestöön. Heistä paavi Benedictus XV painotti ensykliassaan järjestön harjoittamaa julistus- ja opetustyötä sekä ylisti dominikaanien saavutuksia.


title: Dominikaanien historia

text: Myös teollisella aikakaudella lähetystyö koettiin tärkeänä. Tosin vielä vuonna 1876 vain seitsemän provinssia lähetti dominikaanejaan lähetyssaarnaamaan, vaikkakin ainakin yksi provinsseista käytti pääosan energiastaan Aasiassa tapahtuvaan lähetystyöhön. Järjestö alkoi voimistuessaan jälleen toimia tehokkaana vanhoilla lähetysalueillaan ja myös uusilla: Vuonna 1922 se harjoitti lähetystyötä 20 maassa, vuonna 1947 kohdemaita oli 33 ja 1958 jo 40. Vuonna 1930 lähetyssaarnaajina työskenteli 470 dominikaania, mutta vuoteen 1966 mennessä määrä oli kohonnut jo 1 175 saarnaajaan. Tällöin työssä toimi jo viisitoista piispaa.


title: Dominikaanien historia

text: 1800-luvulla dominikaanien toiminta ei rajoittunut ainoastaan dominikaaniveljien saavutuksiin, vaan myös nunnaluostarit kehittyivät. Tosin myös luostaritoiminta oli kärsinyt uudella ajalla: ennen Ranskan suurta vallankumousta dominikaanien luostareita oli ollut 180, mutta vuonna 1895 niistä vain 150 oli jäljellä. Tosin luostarienkin määrä lähti nousuun muun veljeskunnan myötä, sillä vuoteen 1966 mennessä luostarien määrä oli noussut jo yli kahdensadan ja nunniakin oli päälle viisi tuhatta.


title: Dominikaanien historia

text: Dominikaanit muodostavat nykyään yhden katolisen kirkon suurimmista sääntökunnista. Dominikaanien veljestöön kuuluu noin 7 000 jäsentä, minkä lisäksi sääntökunnassa toimii tuhansia nunnia. Sääntökunnassa toimivien dominikaanisisarien määrä on huomattavasti veljestön jäseniä suurempi, ja 1900-luvun puolivaiheilla heitä oli jo 40 000. Dominikaanien kanssa nykyajan merkittävimpiä katolisia sääntökuntia ovat jesuiitat ja fransiskaanit sekä pääasiassa maallikoista koostuva Personaaliprelatuuri Opus Dei.


title: Dominikaanien historia

text: 1900-luvulla dominikaaniprovinssien määrä nousi sääntökunnan levitessä laajemmalle. Vuonna 1911 perustettiin provinssi Kanadaan, 1912 Kaliforniaan, 1950 Australiaan ja Uuteen-Seelantiin, 1952 Brasiliaan ja 1967 Etelä-Vietnamiin. Dominikaanien provinsseja on nykyään lähes neljäkymmentä ympäri maailman.


title: Dominikaanien historia

text: Nykyään järjestö pitää tavoitteinaan muun muassa Dominicuksen esimerkin seuraamista, evankeliumin saarnaamista, kirkon vahvistamista ja kristittyjen uskon voimistamista. Sääntökunta näkee tärkeänä myös eri kansojen parissa tehtävän lähetystyön. Samaten opiskelua pidetään yhä korkeassa arvossa.


title: Dominikaanien historia

text: Viime aikoina on myös toivottu dominikaanien osallistuvan joiltain osin enemmän evankeliumin julistustyöhön. Onkin esimerkiksi huomautettu, että varsinkin Yhdysvalloissa julistustyötä harjoittavat pääasiassa protestantit, minkä takia katolinen kirkko on menettänyt huomattavasti jäseniään. Myös rinnastuksia Pyhän Dominicuksen ajan Ranskaan ja nykyajan Yhdysvaltoihin on tehty. Samaten on toivottu dominikaanien puuttuvan saarnoissaan ja julistuksissaan myös sosiaalisen oikeudenmukaisuuden saavuttamiseen.


title: Rebecca Soni

text: Rebecca Soni (s. 18. maaliskuuta 1987 Freehold Borough, New Jersey) on yhdysvaltalainen, unkarilaista alkuperää oleva uimari ja olympiavoittaja. Hänen vanhempansa Péter ja Kinga Sőni muuttivat Yhdysvaltoihin 1980-luvulla. Soni puhuu englannin ohella unkaria.


title: Rebecca Soni

text: Vuoden 2008 kesäolympialaisissa Soni voitti hieman yllättäen 200 metrin rintauinnin ennen ykkösuosikki Leisel Jonesia. Sonin voittoaika 2.20,22 oli uusi maailmanennätys. Soni oli jo aiemmin samoissa kilpailuissa uinut hopealle 100 metrin rintauinnissa juuri Jonesin jälkeen. Soni sai kilpailuissa myös toisen hopean, kun hän ui Yhdysvaltojen 4×100 metrin sekauintiviestijoukkueessa rintauintiosuuden. Joukkue sijoittui loppukilpailussa toiseksi maailmanennätyksen uineen Australian joukkueen jälkeen.


title: Rebecca Soni

text: Soni voitti Rooman MM-kilpailuissa 2009 kultaa 100 metrin rintauinnissa ajalla 1.04,93. Välieräuinnissa hän oli tehnyt maailmanennätyksen 1.04,84. Lisäksi hän sai hopeaa 50 metrin rintauinnissa. Tyynenmeren mestaruuskilpailuissa 2010 hän sai kultaa 100 ja 200 metrin rintauinnissa sekä 4×100 metrin sekauintiviestissä. Saman vuoden Dubain lyhyen radan MM-kilpailuissa hän voitti mestaruuden 50, 100 ja 200 metrin rintauinnissa sekä sai hopeaa sekauintiviestissä. Swimming World Magazine valitsi hänet vuoden uimariksi 2010.


title: Rebecca Soni

text: Soni voitti Shanghain MM-kilpailuissa 2011 maailmanmestaruuden 100 metrin rintauinnissa ajalla 1.05,05, 200 metrin rintauinnissa ajalla 2.21,47 ja sekauintiviestissä sekä sai pronssia 50 metrin rintauinnissa. Lontoon olympialaisissa 2012 hän voitti kultaa 200 metrin rintauinnissa ajalla 2.19,59 ja 4 × 100 metrin sekauintiviestissä sekä hopeaa 100 metrin rintauinnissa.


title: Willa Cather

text: Willa Sibert Cather (7. joulukuuta 1873 Winchester, Virginia, Yhdysvallat – 24. huhtikuuta 1947 New York Yhdysvallat) oli yhdysvaltalainen kirjailija.


title: Willa Cather

text: Cather vietti varhaislapsuutensa perinteisen englantilaisen siirtomaakulttuurin keskellä. Hän oli kahdeksanvuotias, kun hänen isänsä osti maata Nebraskasta ja perhe muutti länteen, uudisasukkaiden luvattuun maahan. Uudesta kotiseudusta, sen luonnosta ja ihmisistä, tuli Catherin kirjallisuuden suurin innoituksen lähde. Hän kuvaa useissa teoksissaan preeriaa, ilmojen ja vuodenaikojen vaihtelua, ratsastusta tasangoilla ja rekiretkiä talvella, uudisasukkaiden yhteisöllisyyttä, vieraanvaraisuutta ja keskinäistä auttamista. Catherin kotipaikkakunnalla ei ollut koulua, joten hän sai kotiopetusta. Tärkeimmällä sijalla opetuksessa oli latina. Kun Cather meni myöhemmin lukioon, hänen perustietonsa olivat hyvin puutteellisia. Latinanopinnoissa hän oli paljon muita edellä, mutta muissa aineissa alkeistasolla. Cather suoritti tutkinnon Nebraskan yliopistossa 1895 ja työskenteli sitten toimittajana ja teatterikriitikkona pittsburghilaisessa sanomalehdessä. Hänen toiveenaan oli kuitenkin tulla kirjailijaksi ja niinpä hän muutti New Yorkiin ja alkoi kirjoittaa novelleja lehtiin. Vapaaksi kirjailijaksi Cather ryhtyi vuonna 1912.


title: Willa Cather

text: Koska Cather kirjoitti modernilla ja vauhdikkaalla 1920-luvulla lännestä ja menneistä ajoista, häntä kutsuttiin jopa "nostalgiseksi vanhaksipiiaksi". Hänen teostensa muuta sisältöä ja arvoa ei haluttu tunnustaa ja hänen lahjojaan pidettiin rajallisina. Esimerkiksi Time-lehti kirjoitti eräästä hänen romaanistaan, että se on tyypillinen preeriaidylli, jollaisen Cather hallitsee parhaiten. Cather julkaisi yhteensä neljätoista romaania ja neljä novellikokoelmaa. Pulizer-palkinto hänelle myönnettiin vuonna 1922 romaanista "One of Ours".


title: Willa Cather

text: Juri Nummelin arvioi, että suomennetuissa teoksissaan "Antonia-ystäväni", "Professorin talo" ja "Kuolema noutaa arkkipiispan" Cather kuvaa Yhdysvaltojen rajaseudun elämää herkkyydellä, joka muistuttaa Katherine Mansfieldiä.Tähän eivät sisälly kokoelmat, jotka sisältävät vanhempia, alkujaan aikakauslehdissä julkaistuja, novelleja.


title: Alex Rider & käärmeenpää

text: Alex Rider & Käärmeenpää on brittiläisen menestyskirjailija Anthony Horowitzin kirjoittama jännitysromaani. Se on seitsemäs Alex Rider -sarjan kirja.


title: Alex Rider & käärmeenpää

text: Alex Rider & Käärmeenpää jatkaa tarinaa siitä, mihin Alex Rider & Arkkienkeli jäi. Alex palaa avaruudesta suoritettuaan onnistuneesti tehtävän Arkkienkeli-avaruushotellissa. Australian tiedustelupalvelu ASIS onkii Alexin merestä ja yllätyksenä tarjoaa hänelle töitä. Alex suostuu, koska hänen työparikseen tulee Ash, John Riderin (Alexin isän) paras ystävä, joka voisi ehkä kertoa Alexille tämän isästä. Alex ja Ash ryhtyvät tutkimaan salaperäistä Käärmeenpää-järjestöä. Pian Alex törmää vanhoihin "ystäviinsä" MI6:sta ja saa tietää, että Käärmeenpään johtaja, majuri Winston Yu, on sekaantunut Scorpian asioihin, ja heidän kanssaan Alex kaikkein viimeiseksi haluaisi taistella. Alexille kerrotaan Scorpian varastaneen valtavan pommin, "Kuninkaallisen sinisen", ja että majuri Yu kuljettaa sitä parhaillaan Australiaan. Lopussa Alex etenee suhteessaan mysteerityttö A:n kanssa. Hän uskoo löytäneensä sielunkumppaninsa.


title: Thomas Müller (yhdistetyn hiihtäjä)

text: Thomas Müller (s. 5. maaliskuuta 1961) on entinen saksalainen yhdistetyn hiihtäjä. Hän on joukkuekilpailun olympiavoittaja ja maailmanmestari.


title: Thomas Müller (yhdistetyn hiihtäjä)

text: Müller saavutti junioreiden MM-kilpailuissa pronssia henkilökohtaisessa kilpailussa Schonachissa 1981. Oslon MM-kisoissa 1982 hän sijoittui henkilökohtaisessa kilpailussa kuudenneksi ja kuului joukkuekilpailussa neljänneksi sijoittuneeseen Saksan joukkueeseen. Vuonna 1984 hän sijoittui viidenneksi Sarajevon olympialaisissa ja kuului lisäksi viidenneksi sijoittuneeseen Saksan liittotasavallan joukkueeseen Rovaniemen MM-joukkuekilpailussa.


title: Thomas Müller (yhdistetyn hiihtäjä)

text: Müller voitti joukkuekilpailun maailmanmestaruuden Seefeldissä 1985 yhdessä Hubert Schwarzin ja Hermann Weinbuchin kanssa. Henkilökohtaisessa kilpailussa hän oli kolmastoista. Kaksi vuotta myöhemmin Müller kuului Weinbuchin ja Hans-Peter Pohlin kanssa kultaa voittaneeseen Länsi-Saksan joukkueeseen Obertsdorfin MM-kisoissa. Henkilökohtaisessa kilpailussa hän oli kymmenes.


title: Thomas Müller (yhdistetyn hiihtäjä)

text: Müller voitti Pohlin ja Schwarzin kanssa joukkuekilpailun olympiakultaa Calgaryssä 1988. Hän päätti arvokisauransa Val di Fiemmen 1991 MM-kisojen joukkuekilpailun neljänteen tilaan.


title: Thomas Müller (yhdistetyn hiihtäjä)

text: Maailmancupissa Müller saavutti ensimmäisen voittonsa – ja palkintokorokesijoituksensa – Schonachissa tammikuussa 1984. Hän voitti maailmancup-kilpailun myös Lahdessa 1984 ja 1987 sekä Oberwiesenthalissa 1985. Lisäksi hän oli osakilpailuissa kaksi kertaa toinen ja kuudesti kolmas. Maailmancupin kokonaiskilpailussa hän sijoittui toiseksi kaudella 1985–1986.


title: JP Ahonen

text: Jussi-Pekka ”JP” Ahonen (s. 19. tammikuuta 1981 Tampere) on suomalainen sarjakuvantekijä ja kuvittaja.


title: JP Ahonen

text: Ahosen sarjakuva "Villimpi Pohjola" on ilmestynyt vuodesta 2003 "Aamulehdessä" ja myöhemmin "Lapin Kansan" "Hetki"-liitteessä. Hänen sarjakuviaan on julkaistu myös ulkomailla "Flight"- ja "Fablewood"-antologioissa. Syksyllä 2013 julkaistiin Ahosen ja KP Alaren albumi "Perkeros", josta tehtiin julkaisusopimus myös Yhdysvaltain markkinoille Abramsin ja Ranskan markkinoille Castermanin kanssa. Lisäksi sen käännösoikeudet osti italialainen Panini-kustantamo, joka julkaisi teoksen italian lisäksi espanjaksi ja saksaksi syksyllä 2014.


title: JP Ahonen

text: Ahosen sarjakuvista viisi ("Kypsyyskoe" 2011, "Puskaradio" 2012, "Perkeros" 2013, "Lapsus" 2014 ja "Valomerkki" 2015) on ollut Sarjakuva-Finlandia-finalisteina.


title: JP Ahonen

text: Ahosen "Belzebubs" -sarjakuvasta julkaistaan 120 -sivuinen kirja Yhdysvalloissa.


title: JP Ahonen

text: Sarjakuvatöiden lisäksi Ahonen tekee kuvituksia eri sanomalehdille, aikakauslehdille ja kustantajille.


title: Jorge Gutiérrez (nyrkkeilijä)

text: Jorge Gutiérrez on kuubalainen entinen nyrkkeilijä, joka pysytteli koko uransa ajan amatöörinä.


title: Jorge Gutiérrez (nyrkkeilijä)

text: Vuonna 1999 Gutiérrez voitti kultaa silloisessa kevyen keskisarjan (71 kg) painoluokassa Winnipegissä käydyissä Pan-Amerikan kisoissa. Loppuottelussa häntä oli vastassa isäntämaan Scott MacIntosh. Samana vuonna Houstonin MM-kisoissa hän sijoittui hopealle hävittyään loppuottelussa romanialaiselle Marian Simonille.


title: Jorge Gutiérrez (nyrkkeilijä)

text: Seuraavana vuonna Sydneyn olympialaisissa Gutiérrez voitti olympiakultaa keskisarjassa (75 kg), missä häntä oli loppuottelussa vastassa Venäjän Gaidarbek Gaidarbekov.


title: Jorge Gutiérrez (nyrkkeilijä)

text: Juniorina Gutiérrez voitti vuonna 1994 maailmanmestaruuden kevyessä keskisarjassa.


title: Jorge Gutierrez

text: Jorge Gutierrez voi tarkoittaa:


title: Kq

text: Kq tarkoittaa seuraavia:


title: Saksan ralli 2008

text: Saksan ralli 2008 ajettiin 15.-17 elokuuta Trierissä asfaltillisilla ja betonisilla erikoiskokeilla. Rallin voittoon ajoi seitsemännen kerran peräkkäin Sébastien Loeb, toinen oli Loebin tallikaveri Daniel Sordo ja kolmas Francois Duval. Juniorit voitti Sébastien Ogier. Rallissa oli 19 EK:ta joista yksi peruttiin.


title: Ižora

text: Ižora on:


title: Nemean kisat

text: Nemean kisat ( tai , "ta Nemeia") olivat antiikin kreikkalaiset Zeus-jumalan kunniaksi järjestetyt urheilukilpailut. Ne järjestettiin Nemean pyhäkköalueella Argoliin maakunnassa joka toinen vuosi vuodesta 573 eaa. lähtien. Kisat olivat yhdet neljästä panhelleenisistä kisoista, nykyaikaisten olympialaisten edeltäjistä.


title: Nemean kisat

text: Kreikkalaisen mytologian mukaan kisat saivat alkunsa Nemean kruununprinssin Ofelteen hautajaiskisoista, jotka Thebaa vastaan hyökänneet seitsemän sotapäällikköä järjestivät käärmeen kuristaman Ofeltes-vauvan muistoksi. Herakleen kerrottiin omistaneen kilpailut Zeukselle sen jälkeen, kun hän oli kukistanut Nemean leijonan, joskin tämä kytkös kehitettiin vasta ajanlaskun alun tienoilla.


title: Nemean kisat

text: Todellisuudessa kisoja tiedetään pidetyn vasta arkaaiselta kaudelta 500-luvulta eaa. alkaen. Alun perin kisat olivat paikalliset, ja ne järjesti Kleonain kaupunki, joka sijaitsi Nemean lähellä ja jonka alaisuudessa pyhäkköalue oli. Kisoja alettiin järjestää panhelleenisinä eli yleiskreikkalaisina vuodesta 573 eaa. lähtien. Tästä alkaa myös kisojen historiallisesti tunnettu aika. Jossain vaiheessa 400-luvun eaa. loppupuolta kisat olivat Argoksen alaisuudessa. Vuonna 415 eaa. kisat siirrettiin kokonaan Argokseen.


title: Nemean kisat

text: Kisat palasivat Nemeaan jälleen noin vuonna 330 eaa. Sen seurauksena pyhäkköalueella suoritettiin laajoja rakennusohjelmia, joiden osana muun muassa Nemean stadion uusittiin kokonaan. Kisat siirrettiin lopullisesti Argokseen vuonna 271 eaa. Aratos Sikyonilainen yritti palauttaa kisat Nemeaan vuonna 235 eaa., mutta tämä ei onnistunut. Vuonna 145 eaa. Mummius järjestytti kisat alkuperäisellä paikallaan viimeisen kerran. Tämän jälkeen kisat järjestettiin Argoksessa koko roomalaisen kauden. Seurauksena alkuperäinen Nemean pyhäkköalue stadioneineen hylättiin.


title: Nemean kisat

text: Nemean kisat pidettiin aina samana vuonna Isthmian kisojen kanssa, aina vuotta ennen Olympian kisoja ja vuosi niiden jälkeen, toisin sanoen aina olympiadin toisena ja neljäntenä vuotena. Olympian kisojen tavoin myös Nemeassa kisailtiin Zeuksen kunniaksi. Kisat pidettiin nykyisen heinä-elokuun aikaan.


title: Nemean kisat

text: Kisojen ollessa Nemeassa ne järjestettiin Nemean stadionilla Zeuksen pyhäkköalueen vieressä. Stadion on kaivettu suureksi osaksi esiin, ja sen rauniot ovat säilyneet suhteellisen hyvässä kunnossa aina meidän päiviimme asti.


title: Nemean kisat

text: Ennen kisoja urheilijat uhrasivat Zeuksen temppelillä ylijumalalle ja vannoivat tälle valansa. Kisoissa lajeina olivat muun muassa stadionjuoksu (n. 178 metriä) ja muut juoksulajit, nyrkkeily, pankration, jousiammunta, paini, kiekonheitto, keihäänheitto ja kilpa-ajot. Voittaja kruunattiin villisellerin lehdistä tehdyllä seppeleellä. Voittajien kunniaksi kirjoitettiin runoja. Pindarokselta tunnetaan 11 hymniä Nemean voittajien kunniaksi.


title: Nemean kisat

text: Uudelleen henkiin herätettyjä Nemean kisoja järjestetään Nemean stadionilla vuodesta 1996 lähtien joka neljäs vuosi. Kisojen järjestäminen liittyy alueen arkeologisiin kaivauksiin ja tutkimushankkeisiin, joita johtaa Kalifornian yliopisto Berkeleyssä.


title: Colour Collection

text: Colour Collection on Rainbow’n marraskuussa 2006 julkaistu kokoelma-albumi.


title: Bessie Head

text:
Bessie Head (1937 − 1986) oli eteläafrikkalainen kirjailija. Bessie Head syntyi valkoisen naisen ja mustan miehen liitosta. Hän varttui osittain kasvatusäitien hoidossa, osittain lastenkodissa. Hän kävi lähetyskoulua ja opiskeli opettajaksi, mutta toimi myös journalistina. Vuonna 1963 Head muutti poliittisena pakolaisena Botswanaan. Head etsi innoitusta ja esikuvia eurooppalaisesta kirjallisuudesta, mutta hänen teostensa henkilöt ja teemat ovat afrikkalaisia. Hän halusi antaa äänen arkipäivän kokemukselle, näyttää ”tavallisessa” piilevän kauneuden ja poikkeuksellisuuden.
Bessie Head on itse sanonut tunnetuimmasta teoksestaan "Maru": "Koko eteläafrikkalaisen kokemukseni pohjalta halusin kiihkeästi kirjoittaa kestävän romaanin rotuennakkoluulojen mielettömyyksistä. Halusin kuitenkin kirjan olevan niin kauniin, taianomaisen ja vastustamattoman, että minä kirjailijana haluaisin lukea sen yhä uudelleen."


title: Bessie Head

text: Vaikka Maru tekijänsä sanoin käsittelee rasismia, teoksessa ei ole raivoa, vihaa, syytöksiä eikä valitusta. Rasismi on kuvattu yksinkertaisesti naurettavana typeryytenä, yhtenä inhimillisen ahdasmielisyyden muotona. Tarkoituksellisesti Head ei kirjoita valkoisten mustiin kohdistamasta rotusorrosta. Hän kirjoittaa siitä, miten mustat tšuaanat sortavat bušmanneja, masarwoja. Näin Head osoittaa, että mikään ihmisryhmä ei ole rasismista vapaa, sortoa on kaikkialla.


title: Ohta

text: Ohta voi tarkoittaa seuraavia:


title: Oredež

text: Oredež () voi tarkoittaa seuraavia:


title: The Collection (Rainbow)

text: The Collection on Rainbow’n marraskuussa 2006 julkaistu kokoelma-albumi.


title: Pavlovo

text: Pavlovo voi viitata seuraaviin paikkakuntiin:


title: Krasnyi bor

text: Krasnyi Bor tai Krasnyi bor tarkoittaa seuraavia asioita:


title: Suida

text: Suida on:


title: Tor Håkon Holte

text: Tor Håkon Holte (s. 1. elokuuta 1958) on norjalainen entinen hiihtäjä.


title: Tor Håkon Holte

text: Holte voitti viestin MM-kultaa Norjan joukkueessa 1985 Seefeldissä. Hänen paras henkilökohtainen arvokisasijoituksensa on kahdeksas sija 1984 Sarajevon olympialaisten 15 kilometrin kilpailussa. MM-kisoissa hän oli parhaimmillaan yhdeksäs Seefeldin viidenkymmenen kilometrin kilpailussa.


title: Tor Håkon Holte

text: Maailmancupissa Holte voitti urallaan Holmenkollenin 50 kilometrin kisa vuonna 1984 ja seuraavana vuonna viidenkympin kisan Salpausselällä. Palkintokorokesijoituksia hän saavutti kaikkiaan seitsemän. Maailmancupin kokonaiskilpailussa hän sijoittui parhaimmillaan toiseksi kaudella 1984–1985.


title: Tor Håkon Holte

text: Holten veli Geir on myös menestynyt hiihtäjä.


title: Dubrovka

text: Dubrovka voi tarkoittaa esimerkiksi seuraavia paikkakuntia:


title: Slavjanka

text: Slavjanka voi viitata seuraaviin:


title: Seefeld in Tirol

text: Seefeld in Tirol on kunta Itävallan Tirolissa Innsbruckin luoteispuolella. Vuonna 2005 Seefeldissä asui 3 028 ihmistä.


title: Seefeld in Tirol

text: Seefeldissä käytiin Innsburckin isännöimien vuosien 1964 ja 1976 talviolympialaisten hiihtokilpailut. Seefeldissä on järjestetty hiihdon MM-kilpailut vuonna 1985 ja järjestetään vuonna 2019 sekä lähes vuosittain Yhdistetyn maailmancupin osakilpailuja.


title: Porkanniemi

text: Porkanniemi oli Käkisalmen esikaupunkialue Käkisalmen maalaiskuntaan kuuluneen Tenkalahden kylän itäosassa Suomen Neuvostoliitolle luovuttamassa Karjalassa. Nykyisin Porkanniemi on osa Käkisalmen kaupunkia, eikä sillä ole erillistä venäjänkielistä asutusnimeä.


title: Porkanniemi

text: Porkanniemen esikaupunki sijaitsi Käkisalmen kaupungin itäpuolella, josta sen erotti Vuoksen pohjoisen laskuhaaran toinen suuhaara "Tenkalahdenvirta". Porkanniemen kohdalla kaupungin puolella oli Waldhofin tehdasalue, jossa suuri osa Porkanniemen asukkaista kävi töissä. Porkanniemen ja kaupungin välillä oli lauttayhteys Vuoksen yli. Virallisesti Porkanniemi oli osa Tenkalahden kylää, mutta koska se sijaitsi erillään muusta Tenkalahden asutuksesta, katsottiin se omaksi asutuskeskuksekseen. Porkanniemen rajoittui lännessä Käkisalmen kaupunkiin, idässä toiseen Käkisalmen esikaupunkiin Haminanniittyyn ja lounaassa varsinaiseen Tenkalahden kylään.


title: Porkanniemi

text: Porkanniemen esikaupunki syntyi 1920- ja 1930-lukujen aikana, kun Käkisalmeen työn perässä muuttaneet asettuivat asumaan maalaiskunnan puolelle vapaampien rakennussäädösten ja huokeampien verojen houkuttelemina.


title: Porkanniemi

text: Porkanniemessä oli oma kansakoulu (per. ), rukoushuone ja 1930-luvulla myös oma kansalaisopisto. Porkanniemi kuului aluksi Tenkalahden koulupiiriin, mutta huimasti kasvaneiden oppilasmäärien ja sen aiheuttaman tilanpuutteen vuoksi koulupiiri jaettiin vuonna 1933 ja sen itäosasta muodostettiin Porkanniemen-Haminanniityn koulupiiri, jonka koulu rakennettiin Porkanniemeen.


title: Porkanniemi

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


Systeemiset autoinflammatoriset oireyhtymät ovat harvinaisia periytyviä tauteja. Niiden oireita ovat jaksoittainen korkea kuume ja tulehdukset vatsakalvossa, keuhkopussissa, sydänpussissa ja nivelissä sekä lihassärky ja ihottuma. Potilaalle voi kehittyä myös AA-amyloidoosi, joka saattaa johtaa munuaisten vajaatoimintaan.


title: Christopher Yost

text: Christopher "Chris" Yost (s. 21. helmikuuta 1973) on yhdysvaltalainen sarjakuvakäsikirjoittaja ja televisiokäsikirjoittaja, joka tunnetaan erityisesti Craig Kylen yhteiskäsikirjoittamasta sarjakuvasta "New X-Men".


title: Christopher Yost

text: Yostin kiinnostus käsikirjoittamiseen alkoi Michiganissa, jossa hän kävi Rochester Adams High Schoolin, valmistuen vuonna 1991. Samana vuonna Yost pääsi opiskelemaan Michiganin yliopistoon elokuvan ja videon tuotantoa. Tuona aikana hän muun muassa työskenteli harjoittelijana kanadalaisessa televisiosarjassa The Odyssey, jossa Yost oli 12 jakson verran apulaisohjaajana. Valmistuttuaan vuonna 1995 hän muutti Kaliforniaan jatkaakseen opintojaan. Päästyään opiskelemaan Etelä-Kalifornian yliopistoon Los Angelesiin vuonna 2000, Yost valmistui kaksi vuotta myöhemmin elokuvatuotannon alalle.


title: Christopher Yost

text: Valmistumisensa jälkeen hän hakeutui töihin Marvel Comicsin länsirannikon toimistoon, jossa Yost esitteli lyhyitä elokuvakäsikirjoituksia. Nämä saivat Marvelin johtoryhmän kiinnostuksen heräämään ja he palkkasivat Yostin käsikirjoittamaan jaksoja iin. Vuonna 2003 hän sai Marvelilta erityistä kiitosta käsikirjoittaessaan yhdessä Craig Kylen kanssa jakson X-Meniin, joka esitteli hahmon X-23. Se oli naisklooni Wolverinesta, joka sai tuolloin hyvän vastaanoton television katsojilta. Tämän myötä Marvel pyysi kaksikkoa soveltamaan hahmon sarjakuvaksi, jonka myötä syntyi kuusiosainen minisarja "X-23: Innocence Lost". Kaksikko toi hahmon myös käsikirjoittamaansa sarjakuvaan "New X-Men" vakiohahmoksi. Yost ja Kyle käsikirjoittivat lisäksi toisen X-23 minisarjakuvan X-23: Target X. Sarjakuvien ohella hän on käsikirjoittanut enimmäkseen Marvel aiheisia animaatiosarjoja ja näiden lisäksi kirjoittanut jaksoja muun muassa The Batmaniin ja Turtlesiin.


title: Nemea

text: Nemea () oli antiikin aikainen Zeukselle omistettu pyhäkköalue Argoliin maakunnassa Peloponnesoksen niemimaalla Kreikassa. Siellä järjestettiin Nemean kisat. Nemean arkeologinen alue sijaitsee nykyisessä Neméan kunnassa noin 25 kilometriä lounaaseen Kórinthoksesta. Sen lähellä sijaitsee kylä "Archaía Neméa" (Αρχαία Νεμέα, ”Antiikin Nemea”), jonka väkiluku on 392 (vuonna 2011).


title: Nemea

text: Kuten muillakin antiikin pyhäköillä myös Nemealla ja sen kisoilla on keskenään myyttinen yhteys. Kreikkalaisessa mytologiassa on Nemean kisojen alkuperästä kaksi erilaista kertomusta. Herakleen kerrotaan ensimmäisenä urotyönään surmanneen paljain käsin Nemean leijonan ja kiitokseksi voitostaan omistaneen pyhäkön ja kisat isälleen Zeukselle. Toisessa kertomuksessa Nemean kisat saivat alkunsa seitsemän sotapäällikön, jotka hyökkäsivät Thebaa vastaan, etsiessä Nemeassa kaivoa. Hypsipyle, jolle Nemean kuningas Lykurgos oli antanut tehtäväksi poikansa Ofelteen kasvattamisen, lupautui näyttämään lähteen sijainnin ja jätti hoitamansa pojan odottamaan maahan täksi aikaa. Hypsipylen poissa ollessa paikalle osunut käärme kuristi lapsen kuoliaaksi. Sotapäälliköiden palattua takaisin paikalle he päättivät pitää lapsen kunniaksi hautajaiskisat, josta Nemean kisojen perinne sai alkunsa.


title: Nemea

text: Nemean alue on ollut asuttu viimeistään varhaisella neoliittisella kaudella noin 6000–5000 eaa. Paikka on ollut asuttu myös mykeneläisellä kaudella 1500–1100-luvuilla eaa.


title: Nemea

text:
Nemean kisat saivat alkunsa arkaaisella kaudella. Ne olivat alun perin paikalliset ja järjestettiin Kleonain kaupungin alaisuudessa. Vuonna 573 eaa. kisoista tuli yhdet panhelleenisistä kisoista. Siitä lähtien ne järjestettiin joka toinen vuosi. 500-luvulla eaa. paikalle rakennettiin myös ensimmäinen Zeuksen temppeli.
Jossain vaiheessa 400-luvun eaa. loppupuolta Nemean kisat olivat Argoksen alaisuudessa. Vuonna 415 eaa. kisat siirrettiin kokonaan Argokseen. Kisat palasivat Nemeaan jälleen noin vuonna 330 eaa. Tämän jälkeen paikalle rakennettiin Makedonian valtaapitävien rahoituksella uusi Zeuksen temppeli, Nemean stadion sekä lukuisia muita rakennuksia. Nykyisin paikalla olevat jäänteet ovat pääosin näistä rakennusvaiheista.


title: Nemea

text: Nemean kisat siirrettiin lopullisesti Argokseen vuonna 271 eaa. Aratos Sikyonilainen yritti palauttaa kisat Nemeaan vuonna 235 eaa., mutta tämä ei onnistunut. Vuonna 145 eaa. Mummius järjestytti kisat alkuperäisellä paikallaan viimeisen kerran. Tämän jälkeen kisat järjestettiin Argoksessa koko roomalaisen kauden. Pyhäkköalue hylättiin, ja sitä käytettiin maanviljelykseen ja laidunnukseen. 300- ja 400-luvuilla jaa. Nemeassa oli kuitenkin varhaiskristillistä asutusta, ja paikalle rakennettiin muun muassa basilikakirkko ja baptisterio. Alue hylättiin slaavien kansainvaellusten aikaan noin 580–590 jaa.


title: Nemea

text: Nemean paikka säilyi aina tiedossa, koska kolme Zeuksen temppelin pylväistä säilyi aina pystyssä. Ensimmäisiä tutkimuksia alueella suoritettiin jo vuonna 1776. Paikan arkeologiset kaivaukset alkoivat vuonna 1884 ranskalaisten arkeologien johdolla. Vuosina 1924–1926 kaivauksia suoritti American School of Classical Studies at Athens eli Yhdysvaltain arkeologinen koulu Ateenassa. Kaivauksia on suoritettu myös 1964. Vuodesta 1973 lähtien yhä edelleen jatkuvia amerikkalaisen koulun kaivauksia suorittaa Kalifornian yliopisto Berkeleyssä. Kaivausten johtajana on toiminut Stephen Miller. Hankkeen yhteydessä Zeuksen temppeliä on kunnostettu ja alueelle on rakennettu arkeologinen museo. Uusia Nemean kisoja on vietetty paikalla joka neljäs vuosi vuodesta 1996 lähtien.


title: Nemea

text: Nemean pyhäkköalue sijaitsee laaksossa noin 333 metrin korkeudella merenpinnasta. Paikka on linnuntietä noin 20 kilometriä lounaaseen antiikin Korintin paikasta, noin 18 kilometriä sisämaahan Korintinlahden rannasta, noin 20 kilometriä pohjoiseen Argoksesta ja noin 10 kilometriä pohjoiseen Mykenestä.


title: Nemea

text: Yleiskuva


title: Nemea

text:
Nemean merkittävimmät rakennukset ja muut kohteet ovat (numerot ja kirjaimet viittaavat kaavakuviin):
A. Nemean Zeuksen pyhäkköalue


title: Nemea

text:
B. Stadionin alue
Zeuksen temppeli
Pyhäkköalueen tärkein rakennus oli Zeuksen temppeli, joka rakennettiin ensimmäisen kerran 500-luvulla eaa., mutta joka tuhoutui jo seuraavalla vuosisadalla. Noin vuonna 330 eaa. paikalle rakennettiin uusi temppeli, josta tuli viimeisiä suuria doorilaista tyyliä edustaneita temppeleitä. Arkkitehtuuriltaan temppeli edustaa monella tavalla siirtymäkautta klassisesta doorilaisesta temppelistä hellenistisen ajan rakentamiseen. Temppelin sisällä sen naoksessa eli cellassa oli korinttilaiset ja joonialaiset pylväät. Näin temppeli oli ensimmäisiä, joka yhdisti hellenistisellä tavalla kaikki kolme tyylisuuntaa. Naoksen takaosassa oli eräänlainen krypta, joka toimi mahdollisesti adytonina. Temppelin koko oli noin 42 x 22 metriä.


title: Nemea

text: Temppelin itäpuolella oli Zeuksen alttari. Se oli poikkeuksellisen suuri, sillä sen pituus oli 41 metriä. Alttarista on säilynyt perustukset.


title: Nemea

text: Stadion


title: Nemea

text: Stadion rakennettiin nykyisin nähtävillä olevassa muodossaan noin vuonna 330 eaa. Se sijaitsi temppelin kaakkoispuolella ja oli rakennettu pohjois-eteläsuunnassa. Sen stadionmitta eli juoksuradan pituus oli 178 metriä. Katsojat, joita stadioniin mahtui noin 30 000–40 000, seisoivat tai istuivat katsomorinteessä paljaalla maalla. Ainoastaan lähtöviivan lähellä oli joitakin kiinteitä istuimia.


title: Nemea

text: Stadionin lähtöpaikka koostui puisista paaluista, jotka poikkituki sitoi toisiinsa. Se pystyttiin laskemaan alas köysitaljalla, jolla varmistettiin, että kaikki juoksijat pääsivät lähtemään kilpaan yhtä aikaa. Stadioniin kuului urheilijoiden riisuuntumis- ja pukeutumistila ("apodyterion"), jossa oli peristyyli- eli pylväspiha. Sieltä johti noin 36 metriä pitkä holvattu käytävä suoraan portille, josta kilpailijat astuivat stadionille.


title: Nemea

text: Nemean alkuperäinen, 500- ja 400-luvuilla eaa. käytetty stadion lienee sijainnut heti temppelin länsipuolella notkelmassa, joka myöhemmin virtasi joki.


title: Nemea

text: Ksenon


title: Nemea

text: Noin 70 metriä temppelistä etelään sijaitsi "ksenon" eli majatalorakennus, jota käytettiin urheilijoiden ja valmentajien majoittamiseen. Myös se oli tehty noin vuosina 330–300 eaa. Rakennus oli alun perin kaksikerroksinen ja siinä on ollut ainakin 14 huonetta. Sen koko oli noin 80 x 25 metriä. Ksenonin vieressä heti aarrekammioiden eteläpuolella sijaitsi hestiatorion eli ruokailutila.


title: Nemea

text: Basilika


title: Nemea

text: Varhaiskristillisen ajan basilikakirkko rakennettiin "ksenonin" paikalle, ja nykyisin paikalla olevat rauniot ovat pääosin peräisin siitä. Basilika rakennettiin 400-luvulla jaa., ja se on koko Peloponnesoksen varhaisimpia tunnettuja alun perin kirkoksi tehtyjä rakennuksia.


title: Nemea

text: Kirkon rakentamisessa käytettiin laajalti Zeuksen temppelin osia. Basilikassa oli sivulaivat keskuskäytävän pohjois- ja eteläpuolilla sekä apsis itäpäässä. Kirkkoon liittyi baptisterio eli kastekappeli sen pohjoispuolella. Sen keskellä oli pyöreä kasteallas.


title: Nemea

text: Muut rakennukset


title: Nemea

text: Temppelin lähellä oli yhdeksän pientä rakennusta, jotka olivat todennäköisesti aarrekammioita. Ne oli rakennettu klassisella kaudella 400-luvulla eaa. Noin 10 metriä "ksenonin" länsipuolella oli kylpylä, jossa oli kolme huonetta: keskusallashuone sekä kaksi ammehuonetta. Lisäksi alueella oli muun muassa "leskhe" eli kokoontumistila.


title: Nemea

text: Alueen lounaispuolella oli Ofelteen myyttiin liittynyt lähde, jota kutsuttiin antiikin aikana Adrastoksen lähteeksi. Sen luona sijaitsi Ofelteelle omistettu heroon-pyhäkkö sekä tämän isän Lykurgoksen hautatumulus. Paikalla on ollut jonkinlainen pyhä lehto. Lähteen lähellä ovat nykyisin osmaniaikaisen lähdekaivorakennuksen rauniot.


title: Nemea

text: Esinelöydöt


title: Nemea

text: Alueelta on löydetty paljon muun muassa votiivipatsaita ja muita votiiviesineitä, urheiluvälineiden osia sekä keramiikkaa ja rahoja eri puolilta antiikin maailmaa. Alueelta tehdyt esinelöydöt ovat arkeologisella alueella toimivassa Nemean arkeologisessa museossa.


title: Nemea

text: Nemean kisat olivat yhdet panhelleenisistä eli yleiskreikkalaisista urheilukisoista yhdessä Olympian, Ishtmian ja Python kisojen kanssa. Ne järjestettiin panhelleenisinä vuodesta 573 eaa. lähtien. Vaikka kisat olivat panhelleenisistä kisoista nuorimmat, ne olivat silti silti yhtä arvostetut. Kisat järjestettiin joka toinen vuosi. Kisoihin kuului juoksulajeja (mm. stadion, diaulos, dolikhos, hoplitodromos) ja hevosurheilulajeja, pentathlon eli viisiottelu sekä muun muassa paini, nyrkkeily ja pankration.


title: NBA-kausi 2003–2004

text: NBA-kausi 2003–2004 oli NBA-liigan 58. kausi. Runkosarja käynnistyi 28. lokakuuta 2003 ja päättyi 14. huhtikuuta 2004. Pudotuspelit päättyivät 15. kesäkuuta 2004 Detroit Pistonsin yllätettyä ennakkosuosikki Los Angeles Lakersin otteluvoitoin 4–1.V=voitot, H=häviöt, V%=voittoprosentti, *=divisioonansa voittaja


title: Merivesi

text: Merivesi on suolapitoista vettä valtamerissä ja reunamerissä. Maapallolla on merivettä noin 1 350 miljoonaa kuutiokilometriä, mikä on 96,8 prosenttia kaikesta maapallon vesivarastosta.


title: Merivesi

text: Meriveden suola on pääasiassa kallio- ja maaperästä siihen liuennutta natriumkloridia.


title: Merivesi

text: Valtamerten keskilämpötila on vain 3,9 °C. Vaikka merenpinnassa vesi voi olla lämmintä, syvällä on suuria kylmän veden kerroksia, jotka pitävät merten keskilämpötilat alhaisina. Pintavesien lämpötila on keskimäärin 17,4 °C; tropiikissa se on 27–28 °C ja napaseuduilla −1...−2 °C. Meriveden pohjaveden lämpötila on noin 0 °C.


title: Merivesi

text: Meriveden jäätymispiste on noin −1,9 °C. Se, että jäätymispiste on alle nollan asteen, johtuu merivedessä olevista suoloista ja mineraaleista.


title: Merivesi

text: Murtovedeksi kutsutaan sellaista merivettä, jonka tiheysmaksimin lämpötila on suurempi kuin jäätymispisteen lämpötila. Suurimpia murtovesialtaita ovat Itämeri ja Mustameri.


title: Merivesi

text: Meriveden tiheys kasvaa mikäli lämpötila laskee, suolaisuus kasvaa tai paine kasvaa. Pintakerroksessa meriveden tiheys on 1020–1030 kilogrammaa kuutiometriä kohti eli hiukan enemmän kuin puhtaan veden tiheys. Kymmenen kilometrin syvyydessä veden tiheys on viisi prosenttia suurempi.


title: Merivesi

text: Tiheyserot ovat merkittävä osatekijä merivirtojen synnylle: niiden ansiosta esimerkiksi Golfvirta pysyy liikkeessä.


title: Merivesi

text: Valtamerien vesi on kerrostunutta. Pintavesi ulottuu meren pinnasta noin 200 metrin syvyyteen. Se on tropiikissa yli 25 asteen lämpöistä ja napaseuduilla nollan tuntumassa. Pysyvä termokliini ulottuu kilometrin syvyyteen asti, ja kylmä syvän veden kerros on sen alapuolella noin neljään kilometriin asti mutta ei meren pohjaan. Meren pohjan kanssa kontaktissa on pohjavesi, joka on kaikkein raskainta merivettä.


title: Merivesi

text: Koska vesi on erinomainen liuotin, merivedessä on liuenneena kaikkia maapallolla luonnossa esiintyviä alkuaineita. Meriveden suolaisuus on veteen liuenneiden suolojen massa suhteessa meriveden massaan. Yleensä valtamerten suolaisuus vaihtelee 33 ja 37 promillen välillä. Suolaisuuden vaihtelu aiheutuu sadannasta, haihdunnasta ja jokivirtaamista. Pintaveden suolapitoisuus on 3,0–3,8 %. Meriveden pohjaosien suolapitoisuus on tasainen, hieman alle 3,5 %. Suolapitoisuus on suurin lämpimillä, tuulisilla ja vähäsateisilla pasaatialueilla ja vähenee päiväntasaajalle ja navoille päin siirryttäessä.


title: Merivesi

text: Suolat esiintyvät ioneina, joista natrium- ja kloridi-ionit ovat yleisimpiä. Merissä on yhteensä 5 000 triljoonaa kiloa suolaa, mikä vastaa 40 metrin suolakerrosta koko maapallon pinnalla, jos meret haihtuisivat ilmaan.


title: Merivesi

text: Merivesi on kemialliselta koostumukseltaan kaikkialla samanlaista. Vaikka suolan määrä vaihtelee, suolojen keskinäiset suhteet pysyvät samoina. Suolajärvien vesiliuos sen sijaan on kemiallisesti erilaista kuin merivesiliuos, sillä se edustaa lähinnä kyseisen järven lähialueen maaperän koostumusta.


title: Merivesi

text: Suola on tullut meriin jo pian alkumeren synnyttyä, jolloin vulkaanisesti aktiivisen planeetan mereen kulkeutui nopeasti epäpuhtauksia. Suoloja kerääntyy meriin koko ajan lisää, mutta niin hitaasti, että suolojen kokonaismäärää voidaan pitää vakiona. Suoloja tulee jokien ja pohjavesien mukana, vaipasta litosfäärin konvektiovirtausten kuljettamana sekä ilmakehän kautta vulkaanisen toiminnan seurauksna. Toisaalta suoloja sedimentoituu merten pohjiin vähäisessä määrin.


title: Merivesi

text: Suolaisempi merivesi jäätyy alemmassa lämpötilassa kuin vähäsuolaisempi. Tämän johdosta meri vaatii jäätyäkseen alhaisemman lämpötilan kuin makean veden järvi. Suurin ero meriveden ja puhtaan veden välillä on sähköisissä ominaisuuksissa. Sen ansiosta meriveden suolaisuus voidaan määrittää nopeasti sähkönjohtavuuden välillä. Haihduttamalla suolaisuuden mittaaminen ei anna tarkkaa tulosta, koska eräät suolat alkavat haiduttamisen aikana muodostaa kaasuja, joita ei esiinny merivedessä. Myös kemiallinen analyysi suolaisuuden määrittämiseksi on vaikeaa. 1960-luvulle asti meriveden suolaisuus saatiin kloriniteetin mittauksella. Sen jälkeen on käytetty sähkönjohtavuuden mittausta.


title: Merivesi

text: Merivesi on niin suolaista, että sitä ei voida käyttää talous- ja kasteluvetenä. Makean veden tuottaminen merivedestä on kemiallisesti mahdollista mutta varsin kallista. Merisuolaa on sen sijaan helppo tuottaa merivedestä haihdunta-altaiden avulla kuivilla ja lämpimillä ilmastovyöhykkeillä. Taloudellisesti kannattavaa on myös magnesiumin ja bromin erottaminen merivedestä, ja kuivilla rannikkoseuduilla merivedestä valmistetaan myös suolatonta juomavettä esimerkiksi tislaamalla tai käänteisosmoosin avulla.


title: Merivesi

text: Merivedessä on myös hyvin pieniä määriä kultaa painoprosenttia kohden. Sitä onkin yritetty eristää, mutta yhtään läheskään taloudellisesti kannattavaa menetelmää kullan erottamiseksi ei ole vielä pystytty kehittämään.


title: Arild Monsen

text: Arild Monsen (s. 5. huhtikuuta 1962) on norjalainen entinen hiihtäjä.


title: Arild Monsen

text: 1985 Seefeldin MM-kisoissa Monsen voitti kultaa Norjan viestijoukkueessa hiihdettyään avausosuuden. Samoissa kisoissa hän sijoittui seitsemänneksi 15 kilometrin kilpailussa. 1989 Lahden MM-kisoissa hän kuului Norjan neljänneksi sijoittuneeseen viestijoukkueeseen.


title: Arild Monsen

text: Maailmancupin osakilpailuissa Monsen sijoittui parhaimmillaan kolme kertaa neljänneksi.


title: Gott mit uns

text: Gott mit uns () oli vuodesta 1701 lähtien preussilaisen Hohenzollernin ruhtinassuvun tunnuslause, jota käyttivät myös Saksan keisarit sekä Preussin ja myöhemmin Saksan armeija.


title: Gott mit uns

text: Ensimmäisen maailmansodan tappion ja Saksan keisarikunnan romahtamisen jälkeen moton omivat itselleen ensin Reichswehr ja myöhemmin Wehrmacht. Tunnuslause jatkoi eloaan vielä toisen maailmansodankin loputtua Bundeswehrissa, kunnes saksalaiset päätyivät vaihtamaan vyönsolkiensa tekstin epäuskonnollisiin Deutschlandliedin kolmannen säkeistön alkusanoihin "Einigkeit, Recht, Freiheit" ("Yhtenäisyys, oikeus, vapaus"). Saksan poliisit jatkoivat kuitenkin itsepäisesti "Gott mit uns" -laattojen käyttöä aina 1970-luvulle asti.


title: Gott mit uns

text: Toisessa maailmansodassa iskulauseen koristamat vyönsoljet kuuluivat yksinomaan Wehrmachtin joukkojen, etupäässä rivisotilaiden varustukseen. Nämä halusivat erottautua Waffen-SS:n miehistä, jotka Jumalan sijaan vannoivat uskollisuutta Führerille. Schutzstaffelin soljissa oli tekstin "Gott mit uns" sijaan teksti Meine Ehre heißt Treue ("Uskollisuus on kunniani").


title: Gott mit uns

text: ”Jumala kanssamme” oli myös yksi Ruotsin kuninkaan Kustaa II Aadolfin monista tunnuslauseista ja hänen armeijansa taisteluhuuto. Ruotsista huuto kulkeutui myös brandenburgilaisille sotilaille kolmikymmenvuotiseen sotaan.


title: Gott mit uns

text: Latinankielisessä muodossaan "Nobiscum Deus" sananparsi oli jo roomalaisten ja bysanttilaisten taistelijoiden tuntema sotahuuto.


title: Solitude, Dominance, Tragedy

text: Solitude, Dominance, Tragedy on progressiivista metallia soittavan Evergreyn vuonna 1999 julkaistu toinen studioalbumi.


title: André Olbrich

text: Andrè Olbrich (s. 3. toukokuuta 1967 Düsseldorf, Länsi-Saksa) on saksalaisen power metal -yhtye Blind Guardianin kitaristi. Hän on myös yksi yhtyeen perustajista Hansi Kürschin ohella. He ovat tunteneet toisensa jo kouluajoilta lähtien. Kaksikko myös sanoittaa useimmat yhtyeen laulut.


title: André Olbrich

text: Olbrich on naimisissa ja hänellä on yksi poika. Hänen suosikkikirjailijansa on J. R. R. Tolkien ja suosikkikirjojaan "Silmarillion" sekä "Taru sormusten herrasta". Hän haluaisikin tehdä rock-oopperan kyseisistä tarinoista.


title: Guamin lippu

text: Guamin lippu on hyväksytty 9. helmikuuta 1948. Suurin osa lipusta on tummansinistä. Joka päädyssä on punaiset raidat. Alun perin lippu hyväksyttiin virallisesti 4. heinäkuuta 1917, mutta toisen maailmansodan jälkeen vuonna 1948 lippuun lisättiin punainen reuna.. Lipun keskellä on Guamin vaakuna. Punaisella reunustettu soikio viittaa chamorrojen käyttämään linkoaseeseen. Vaakunan keskellä on tärkein tuotantokasvi, kookospalmu. Aganajoen suulla oleva puu on kestänyt lukuisia myrskyjä ja edustaa sitkeyttä ja rohkeutta. Proa, nopea merikelpoinen vene, edustaa rohkeutta ja yrittämisen halua. Vaakunan keskellä punaisilla kirjaimilla on teksti "GUAM". Tummansininen pohja kuvastaa Tyyntämerta. Punaisen, valkoisen ja sinisen värin yhdistelmä viittaa Yhdysvaltojen lippuun.


title: II (Boyz II Menin albumi)

text: II on Boyz II Menin toinen studioalbumi, joka julkaistiin elokuussa 1994. Albumi sisältää hittisinglet "I'll Make Love To You" ja "On Bended Knee". Se debytoi Billboard 200 -albumilistalla sijalla yksi, myyden ensimmäisellä viikollaan 350 000 kopiota. Se vietti viisi viikkoa listaykkösenä ja myi lopulta 12 miljoonaa kopiota Yhdysvalloissa.


title: II (Boyz II Menin albumi)

text: Albumista julkaistiin myös espanjankielinen versio II: Yo Te Voy a Amar.Billboard (Pohjois-Amerikka)


title: Katsastus (täsmennyssivu)

text: Katsastus tarkoittaa seuraavia asioita:


title: Lloyd Goldfine

text: Lloyd Goldfine on yhdysvaltalainen televisiotuottaja ja käsikirjoitusten muokkaaja, sekä satunnainen käsikirjoittaja, joka työskentelee 4Kids Entertainmentillä. Hänet tunnetaan muun muassa Teini-ikäiset mutanttininjakilpikonnat -sarjan myötä. Sarjan hahmoista Goldfine on kertonut Leonardon olevan hänen suosikkihahmo, mutta pitää kuitenkin sarjan kaikista hahmoista.


title: Josh Lacey

text: Josh Lacey (myös Joshua Doder) on brittiläinen kirjailija. Lacey on tullut tunnetuksi lasten- sekä aikuisten kirjailijana. Hän on kirjoittanut kuusi Grk-kirjaa, joista vain yksi on suomennettu: "Koira nimeltä Grk". Hänen kirjojaan on käännetty 11 kielelle. Joshua asuu tällä hetkellä Lontoossa perheensä kanssa. Hän aloitti kirjoittamisen 7-vuotiaana.


title: Yleinen asumistuki

text: Yleistä asumistukea voivat Suomessa saada viranomaisten pienituloisiksi katsomat ruokakunnat. Asumistuki myönnetään ruokakunnalle yhteisesti. Samaan ruokakuntaan kuuluviksi katsotaan samassa asunnossa pysyvästi asuvat henkilöt. Jos osa huoneistosta on esimerkiksi vuokrattu perheen ulkopuoliselle henkilölle, häntä pidetään eri ruokakuntaan kuuluvana ja hän voi saada erikseen yleistä asumistukea.


title: Yleinen asumistuki

text: Asumistuen määräytymiseen vaikuttavat ruokakunnan aikuisten ja lasten lukumäärä, asunnon sijaintikunta sekä bruttokuukausitulojen yhteismäärä. Asumistuki myönnetään yleensä vuodeksi eteenpäin.


title: Yleinen asumistuki

text: Vuoden 2016 lopussa yleistä asumistukea sai Suomessa 267 400 ruokakuntaa, mikä oli 9 prosenttia enemmän kuin vuonna 2015.


title: Yleinen asumistuki

text: Yleistä asumistukea ei myönnetä eläkkeen saajalle, joka on oikeutettu eläkkeensaajan asumistukeen.


title: Yleinen asumistuki

text: Yleistä asumistukea voi saada vuokra-asunnon, asumisoikeusasunnon, osaomistusasunnon tai omistusasuntoon asumismenoihin. Omistusasunnon asumismenoina otetaan huomioon 73 % asunnon hankkimiseksi tai perusparantamiseksi otettujen henkilökohtaisten lainojen koroista. Lisäksi asumismenoja ovat vuokra ja yhtiövastike. Huomioon otetaan myös erilliset vesi- ja lämmityskustannukset.


title: Yleinen asumistuki

text: Asumistukea maksetaan vain kohtuullisista enimmäisasumismenoista. Jos ruokakunnan todelliset asumismenot ylittävät kohtuulliset enimmäismäärät, asumistukea maksetaan vain näiden enimmäismäärien perusteella. Asumistuki on enintään 80 % kohtuullisista asumismenoista.


title: Yleinen asumistuki

text: Asumistuen tulorajat ja asumistukeen sisältyvien asumiskustannusten enimmäismäärät eivät nouse palkkojen ja asuinkustannusten noustessa.


title: Yleinen asumistuki

text: Vuonna 2015 asumistukia maksettiin 1 732 miljoonaa euroa, josta yleisen asumistuen osuus oli 918 miljoonaa euroa.


title: Yleinen asumistuki

text: Yleistä asumistukea sai Suomessa vuoden 2015 lopussa 246 400 kotitaloutta. Vuokralla asuvista tukea saa yli 60 prosenttia. Tuettujen kotitalouksien määrä kasvoi yhdessä vuodessa 20 prosenttia.


title: Yleinen asumistuki

text: Vuonna 2017 asumistukia maksettiin 2 003 miljoonaa euroa.


title: Yleinen asumistuki

text:
Enimmäisasumismenoihin vaikuttavat ruokakunnan koko ja asunnon sijainti neljän eri kuntaryhmän mukaan. Kuntaryhmät ovat:
Enimmäisasumismenot kuntaryhmittäin vuonna 2016, euroa:


title: Yleinen asumistuki

text: Maksettava etuus on enintään 80 % enimmäisasumismenoista. Näin ollen asumistuki on enintään, 2016, euroa:


title: Yleinen asumistuki

text: Koska hyväksyttävät enimmäisasumismenot ovat useissa tapauksissa alle oikean alueen vuokratason, ja maksettava etuuden osuus enimmäisasumismenoista korkeintaan 0,8, tarvitsee asumistuen saajan kattaa osa vuokramenoista tilanteensa mukaisesti joko työnteosta saatavilla tuloilla, työttömyysrahalla, eläkkeellä, opintotuella, muulla etuudella tai viimesijaisesti toimeentulotuella.


title: Yleinen asumistuki

text: Vuoden 2015 alusta asumistuen määrä ei muuttunut mutta sen ehtoihin tuli muutoksia.


title: Yleinen asumistuki

text: Asuntotukeen vaikuttavat nyt etenkin sijaintikunta ja ruokakunnan koko. Uusien sääntöjen mukaan asumistukea vähentävä perusomavastuu on sama koko maassa. Perusomavastuuseen vaikuttavat asujien (ruokakunnan) yhteenlasketut tulot sekä aikuisten ja lasten lukumäärä. Lapsilla on tässä suurempi laskennallinen painoarvo.


title: Yleinen asumistuki

text: Tuen tarkistus muuttuu myös siten, että jatkossa tuki muuttuu, jos tulot pienenevät 200 euroa tai lisääntyvät 400 euroa. Omaishoitajien palkkioita ei myöskään enää katsota tuloiksi asumistukea myönnettäessä.


title: Yleinen asumistuki

text: Myös omaisuusrajat poistuvat kaikilta paitsi eläkeläisiltä. Lisäksi omaisuudesta ei enää lasketa tuloa. Silti se ei tarkoita sitä, etteikö omaisuuden avulla hankitut tuotot vaikuttaisi. Pääomatuloista kaikki vuokratulot, metsänmyyntitulot ja korkotulot lasketaan yhä tuloiksi asumistukea määriteltäessä.


title: Yleinen asumistuki

text: Eläkkeensaajat eivät saa enää valita, ottavatko he yleisen asumistuen vai eläkkeensaajan asumistuen vaan se määrätään Kelan toimistosta käsin. Jatkossa esimerkiksi kaikki lapsiperheet voivat hakea vain yleistä asumistukea. Eläkkeensaajan asumistuesta poistuu 65 vuoden ikäraja ja sen perusteeksi tulee iän sijaan vain eläkkeen määrä. Eläkeläisiä koskevat myös seuraavat muutokset: kaikki vanhuuseläkettä ja takuueläkettä saavat henkilöt siirtyvät eläkkeensaajan asumistuen piiriin, mutta jos henkilö saa pelkästään osatyökyvyttömyyseläkettä, osa-aikaeläkettä tai vapaaehtoista eläkettä, hän kuuluu kuitenkin edelleen yleisen asumistuen piiriin.


title: Yleinen asumistuki

text: Asumistukeen tuli 1. syyskuuta 2015 myös 300 euron ansiotulovähennys, joka tehdään jokaisen ruokakuntaan kuuluvan sekä ansio- että yrittäjätuloista.


title: Yleinen asumistuki

text: Uudistusten vaikutuksesta noin 70 prosentille tulee enemmän tai saman verran asumistukea kuin ennen. Noin kolmasosalla tuen määrän arvioidaan pienenevän.


title: Yleinen asumistuki

text: Yleisen asumistuen perusomavastuun tulosidonnaisuus nousi vuoden 2016 alussa 40 %:sta 42 %:iin. Asumistuen enimmäisasumismenot pidettiin vuonna 2016 samoina kuin vuonna 2015. Erikseen maksettavana vesimaksuna hyväksytään 18 euroa kuukaudessa henkilöä kohden, aiemman 19 euron sijaan. Erikseen maksettavina lämmityskustannuksina hyväksytään sama määrä kuin edellisenä vuonna.


title: Yleinen asumistuki

text: Yleisen asumistuen perusomavastuun tulosidonnaisuuden kiristäminen kohdistuu vuonna 2016 noin 105 000 tuensaajaan. Asumistuen taso alenee heillä arvioiden mukaan keskimäärin 9 euroa. Pienituloisimpien tuensaajien tukeen tulosidonnaisuuden kiristäminen ei vaikuta. Yksin asuva, täyttä työmarkkinatukea saava henkilö saa jatkossakin tulojen puolesta täyttä asumistukea.


title: Yleinen asumistuki

text: Muutokset liittyvät hallitusohjelman edellyttämiin säästötoimiin. Muutoksilla tavoitellaan yhteensä 22 milj. euron säästöjä yleisen asumistuen menoissa vuonna 2016.


title: Yleinen asumistuki

text: 1. elokuuta 2017 opiskelijat siirrettiin yleisen asumistuen piiriin. Muutoksen ennakoitiin suurentavan 110 000 opiskelijan asumisen tukea vuositasolla 700 eurolla.


title: Yleinen asumistuki

text: Hallitus on esittänyt, että yleisen asumistuen enimmäisasumismenoja rajoitetaan. Rajoitus johtuu valtion talousarvioesityksessä esitetyistä säästötavoitteista, ja sillä pyritään myös kattamaan lisäkustannuksia, jotka koituvat opiskelijoiden siirtämisestä yleisen asumistuen piiriin. Kuntaryhmissä 1 ja 2 sovellettaisiin vuonna 2017 samoja enimmäisasumismenoja kuin vuonna 2016. Kuntaryhmissä 3 ja 4 enimmäisasumismenoja alennettaisiin 5 %:lla.


title: Yleinen asumistuki

text: Erikseen maksettavina vesimaksuna ja lämmityskustannuksina hyväksyttäisiin sama määrä kuin edellisenä vuonna.


title: Yleinen asumistuki

text: Kansaneläkeindeksin leikkaaminen 0,85 %:lla tarkoittaa yleisessä asumistuessa sitä, että tuen perusomavastuu kiristyy. Hakijan tulojen tulee olla hieman pienemmät kuin edellisenä vuonna, jotta hänellä olisi oikeus täysimääräiseen asumistukeen. Vuonna 2017 täysimääräiseen tukeen oikeuttaa 597 euron kuukausitulo lisättynä 99 eurolla jokaista ruokakuntaan kuuluvaa aikuista ja 221 eurolla jokaista ruokakuntaan kuuluvaa lasta kohden.


title: Yleinen asumistuki

text: Hallitus linjasi kehysriihessään huhtikuussa 2017, että asumistukeen palautetaan neliövuokrakohtainen katto, mikä leikkaa tukea, ja että asumistuki nousee vastaisuudessa elinkustannusindeksin, eikä vuokrien kasvuindeksin mukaan. Uudistuksilla pyritään säästöihin.


title: Yleinen asumistuki

text: Suomen vuokranantajien mukaan asumistukimenojen kasvusta ei voi syyttää pelkästään vuokranantajia. Etujärjestön mukaan tukimenoja voidaan hillitä asuntorakentamista ja -tarjontaa parantamalla, ja puuttumalla työttömyyteen. Järjestön mukaan asumistukimenojen kasvuun vaikuttaa enemmän työttömyyden kasvu kuin vuokrien nousu.


title: Yleinen asumistuki

text: Vasemmistoliiton puheenjohtaja Li Anderssonin mukaan asumistuen heikentäminen vaikeuttaa pienituloisten asemaa, ja ajaa ihmisiä toimeentulotuelle. Anderssonin mukaan inhimillisempi ja huomattavasti tehokkaampi keino puuttua ylikorkeisiin vuokriin olisi kohtuuhintaisen vuokra-asuntotuotannon merkittävä lisääminen ja vuokrankorotuksia hillitsevien toimenpiteiden selvittäminen.


title: Valter Tuomi

text: Valter Bernhard (Walter) Tuomi (vuoteen 1906 Bergström, 9. joulukuuta 1896 Helsinki – 21. huhtikuuta 1963 Helsinki) oli suomalainen näyttelijä ja teatterinjohtaja.


title: Valter Tuomi

text: Tuomi oli mukana miluusina kansalaissodassa punaisten puolella. Toimiessaan näyttelijänä Tuomi näytteli Kotkassa, Tampereen Teatterissa sekä Viipurin teattereissa ennen siirtymistään Kansan Näyttämölle ja sittemmin Helsingin Kansanteatteri-Työväenteatteriin. Siellä Tuomesta kehittyi taitava luonnenäyttelijä.


title: Valter Tuomi

text: Tuomi toimi myös teatterinjohtajana, ainakin Helsingin Työväen Teatterissa (ent. Sörnäisten Työväen Näyttämö) ja myöhemmin maaseutu- ja maakuntateattereissa. Nykypolvi muistaa Tuomen hänen pisteliäistä komediarooleistaan muutamissa kotimaisissa elokuvissa 1930- ja 1940-luvulla. Hänen suurimpia elokuvatehtäviä olivat ainakin "Juurakon Hulda" -elokuvan (1937) pankinjohtaja sekä elokuvan "Aatamin puvussa ja vähän Eevankin" (1940) nimismies. Tärkeitä elokuvia olivat myös "Elinan surma" (1938) ja "Niskavuoren naiset" (1938). Hänen tunnetuin roolinsa oli valtiosihteeri Vjatšeslav von Plehwen rooli elokuvassa "Helmikuun manifesti" (1939).


title: Valter Tuomi

text: Tuomi oli näyttelijäsukua, sillä hänen veljensä Arvi sekä siskonsa Emmi olivat näyttelijöitä (myös nuorempi veli Lauri aloitti näyttelijänä, mutta kuoli vain 23-vuotiaana); lisäksi Emmin ja Eino Jurkan edesmenneet lapset Vappu, Sakari sekä Jussi ovat näyttelijöitä, kuten myös Arvi ja Santa Tuomen lapset Rauli ja Liisa Tuomi. Myös Valter Tuomen vaimo Eva Järnefelt ja tytär Marja Tuomi myöhemmin Sajari olivat näyttelijöitä.


title: Vesa Haaja

text: Vesa Haaja (s. 16. huhtikuuta 1968 Vehkalahti) on suomalainen muusikko. Hän on toiminut vuodesta 2008 lähtien Agentsin laulusolistina. Haaja vaikuttaa myös yhtyeissä Whistle Bait, The Barnshakers ja Hi-Fly Rangers.


title: Vesa Haaja

text: ”Vesku” Haaja on soittamisen lisäksi toiminut myös lauluntekijänä Whistle Baitille, The Barnshakersille, Less Misfitsille, Jani ja Jetsettersille, Hi-Fly Rangersille, Rock-Olalle ja Francinelle. Käännöstekstejä Haaja on tehnyt niin Agentsille kuin Relentlessille, lisäksi hän on kääntänyt kaksi Marko Haaviston kappaletta ”Paha vaanii” ja ”Jää (mun luo)” englanniksi kokonaan.


title: Vesa Haaja

text: Helmikuussa 2017 Bluelight Records julkaisi Haajan ensimmäisen sooloalbumin "Se hetki on nyt".


title: M.U.G.E.N

text: M.U.G.E.N on 2D-tappelupelimoottori, jonka on luonut Elecbyte. Se julkaistiin 17. heinäkuuta 1999, ja se toimii Linuxilla, Windowsilla ja DOSlla.


title: M.U.G.E.N

text: Ohjelmaan voi tehdä hahmoja, kenttiä ja muita objekteja tekstitiedostoilla, grafiikoilla ja äänikokoelmilla. Ohjelmalla on mahdollista luoda monia tuttuja taistelupelejä. Vaikka M.U.G.E.N on suunniteltu pääosin tappelupelejä varten, on sillä tehty myös räiskintä- ja tasohyppelypelejä. Pelin ikäraja on noin 12 vuotta.


title: M.U.G.E.N

text: M.U.G.E.N:n mukana tulee vain yksi hahmo, Kung Fu Man, mutta käyttäjät ovat luoneet peliin useita hahmoja muun muassa monista tappelupeleistä kuten Tekkenistä ja Mortal Kombatista. Tämän lisäksi pelissä on myös monia muita peli- ja tv-hahmoja kuten Super Mario , Crash Bandicoot,Rayman, Homer Simpson, Pingu, Hassu-klovni, Turanga Leela, Bender Bendin Rodriques ja Sonic sekä supersankareita kuten Hämähäkkimies, Lepakkomies ja Teräsmies. Dragon Claw on esimerkki hahmosta, joka on luotu varta vasten M.U.G.E.N:ia varten.


title: M.U.G.E.N

text: M.U.G.E.N:n ainoa virallinen hahmo ja ainoa hahmo, jonka Elecbyte on luonut. Kung Fu Man toimii pohjana muille hahmoille. Hänen taistelutyylinsä on karate.


title: M.U.G.E.N

text: Dragon Claw on M.U.G.E.N:n kuuluisin hahmo. Sen loi muusikkona ja mallina toiminut Reuben Kee, joka menehtyi vuonna 2007 lohikäärmeveneonnettomuudessa kisaillessaan Tonlé Sapissa, Kambodžassa. Hahmo on luotu 3D:nä, mutta muutettu kaksiulotteiseksi M.U.G.E.N:iin, ja siksi se on tyyliltään ja näyttävyydeltään paljon edellä muita hahmoja. Dragon Claw on lähitaistelussa heikko, mutta sen vahvuus on pitkät ja voimakkaat kombot.


title: Nikolai Kruglov (vanhempi)

text: Nikolai Konstantinovitš Kruglov (, s. 31. tammikuuta 1950) on entinen venäläinen ampumahiihtäjä, joka edusti aktiiviurallaan Neuvostoliittoa.


title: Nikolai Kruglov (vanhempi)

text: Kruglov hiihti ankkuriosuuden kultaa voittaneessa Neuvostoliiton viestijoukkueessa Minskin MM-kilpailuissa 1974 . Seuraavana vuonna hän voitti Anterselvan MM-kilpailuissa 10 kilometrin maailmanmestaruuden ja saavutti 20 kilometrillä hopeaa . Lisäksi hän toi Neuvostoliiton viestijoukkueen Suomen jälkeen toisena maaliin.


title: Nikolai Kruglov (vanhempi)

text: Kruglov voitti Innsbruckin olympialaisissa 1976 kultaa sekä 20 kilometrin kilpailussa että viestissä, jossa hän hiihti kolmannen osuuden . Lisäksi hän saavutti samana vuonna pronssia 10 kilometrin MM-kilpailussa Anterselvassa. Lillehammerin MM-kilpailuissa 1977 Kruglov hiihti kolmannen osuuden Neuvostoliiton voitokkaassa viestijoukkueessa ja sai lisäksi hopeaa 10 kilometrillä. Viimeisen arvokisamitalinsa hän sai hiihdettyään kolmannen osuuden Neuvostoliiton pronssijoukkueessa Ruhpoldingin MM-kilpailuissa 1979.


title: Nikolai Kruglov (vanhempi)

text: Myös Nikolai Konstantinovitš Kruglovin poika Nikolai Nikolajevitš Kruglov on ampumahiihtäjä.


title: Yuxarı Əskipara

text: Yuxarı Əskipara (myös Okari-Eskipara, Yukhari Askipara, Yukhary Askipara eli "Ylä-Askipara") on kylä ja yksi Azerbaidžanin viidestä eksklaavista Armeniassa. Armenialainen Tavuksen maakunta ympäröi eksklaavia joka puolelta. Pinta-alaa Yuxarı Əskiparalla on noin 37 neliökilometriä. Eksklaavi kuuluu Qazaxin piirikuntaan. Matkaa varsinaiseen Azerbaidžaniin on eksklaavista parisen kilometriä. Yhden kilometrin päässä idässä eksklaavista sijaitsee Armenialle kuuluva Voskeparin kylä.


title: Yuxarı Əskipara

text: Armenia on kontrolloinut Yuxarı Əskiparaa ja lähellä sijaitsevaa Barxudarlın eksklaavia Vuoristo-Karabahin sodasta lähtien. Azerbaidžan puolestaan otti vastavetona Armenialle kuuluvan Artsvašenin eksklaavin kontrolliinsa.


title: Rentarō Taki

text: Rentarō Taki (; 24. elokuuta 1879 – 29. kesäkuuta 1903) oli japanilainen säveltäjä ja pianisti. Hän opiskeli kotimaassaan ja myös ulkomailla, Saksan Leipzigissä.


title: Rentarō Taki

text: Taki sairastui nuorena ankaraan tuberkuloosiin, joka vei hänen henkensä kesäkuussa 1903. 23-vuotiaana kuollut säveltäjä jätti silti jälkeensä monia sävellyksiä, joista tunnetuimpia on laulu "Kōjō no tsuki" (1901). Kyseisestä sävellyksestä ovat sittemmin esittäneet omat versionsa Thelonious Monk ja Scorpions.


title: Ensimmäinen yhteys (elokuva)

text: Ensimmäinen yhteys ("Contact") on vuonna 1997 julkaistu Robert Zemeckisin ohjaama elokuva. Se perustuu Carl Saganin samannimiseen romaaniin vuodelta 1985.


title: Ensimmäinen yhteys (elokuva)

text: Eleanor Ann Arroway on lupaava radioastronomi, joka työskentelee SETI-ohjelmassa Arecibon radioteleskooppia käyttäen. Aceribossa Arroway tutustuu teologian opiskelijaan Palmer Jossiin. Arrowayn entinen opettaja ja johtaja David Drumlin ei arvosta SETIn kaltaista tutkimusta ja lakkauttaa Arrowayn tutkimusohjelman. Tämä kuitenkin saa pitkän hakemisen jälkeen yksityistä rahoitusta erakkomaiselta teollisuusmiljardööriltä S.R. Haddenilta. Arrowayn ryhmä jatkaa tutkimusta Very Large Array -observatoriossa.


title: Ensimmäinen yhteys (elokuva)

text: Neljän vuoden havaintojen jälkeen tutkimusryhmä saa säännöllisen signaalin, joka ei millään voi olla luonnollista alkuperää. Ensimmäinen yhteys Maan ulkopuoliseen sivilisaatioon on saatu. Signaalista paljastuu ihmisten ensimmäisiä avaruuteen lähettämiä signaaleja, jotka joku on lähettänyt takaisin. Lisäksi signaaliin on lisätty jonkinlaisen koneen rakennusohjeet.


title: Ensimmäinen yhteys (elokuva)

text: Lopulta kone uskalletaan ja pystytään rakentamaan Cape Canaveralliin. Kone on jonkinlainen yksipaikkainen alus, jossa miehistökapseli tiputetaan kieppuvien kehien synnyttämän kentän läpi alla olevaan verkkoon. Ensimmäisen matkaajan valitsemiseksi kootaan komitea. Drumlin ja Arroway pääsevät valinnassa loppusuoralle. Haastattelussa Joss pakottaa kysymyksillään Arrowayn paljastamaan ateisminsa, kun taas Drumlin vakuuttaa uskonnollisuuttaan ja uskoa Jumalaan. Drumlin tulee valituksi.


title: Ensimmäinen yhteys (elokuva)

text: Konetta ollaan vasta ensimmäistä kertaa testaamassa, kun uskonnollisen kultin johtaja tekee itsemurhaiskun, jonka seurauksena koko laite tuhoutuu ja mm. Drumlin kuolee. Hadden on kuitenkin salassa rakentanut toisen vastaavan koneen Hokkaidon saarelle. Matkaajaksi valitaan Arroway. Arroway pääsee lopulta matkaan ja kokee näynomaisen matkan, jossa hän kulkee ensin madonreikien kautta Vegaan, jonka suunnasta signaalikin tuli. Vegassa Arroway tapaa avaruusolion, joka on tämän muistojen pohjalta isän muodossa. Lyhyehkön keskustelun jälkeen Arrowayn täytyy palata kotiin ilman todisteita matkastaan, jonka hän koki kestäneen 18 tuntia. Palattuaan hänelle kerrotaan kuitenkin, että kapseli putosi suoraan verkkoon. Arrowayn selontekoa ei uskota ja arvellaan, että koko projekti oli signaali mukaan lukien vain omalaatuisen Haddenin pila. Lopuksi paljastetaan kuitenkin, että Arrowayn mukaan annettu videolaitteisto oli nauhoittanut putoamisen aikana 18 tunnin verran kohinaa.


title: Angelo Dundee

text: Angelo Dundee (30. elokuuta 1921 Philadelphia – 1. helmikuuta 2012 Tampa, Florida), oikealta nimeltään Angelo Merena, oli yhdysvaltalainen nyrkkeilyvalmentaja, joka valmensi 15 nyrkkeilyn maailmanmestaria, muun muassa Muhammad Alia, Sugar Ray Leonardia, Jose Napolesia, George Foremania, Jimmy Ellisiä, Carmen Basiloa ja Luis Rodriguezia. Vuonna 2008 Dundee avusti myös Oscar de la Hoyaa. Suomalaisista hän on valmentanut Floridassa Jyri Kjällia ja Tarmo Uusivirtaa.


title: Hibari Misora

text: Hibari Misora, (),syntyjään Kazue Katō (加藤 和枝); 29. toukokuuta 1937 – 24. kesäkuuta 1989) oli japanilainen näyttelijä ja enkalaulaja. Hän aloitti esiintymisen lapsena ja saavutti vuosikymmenten varrella kotimaassaan huippusuosion. Hän voitti palkintoja niin näyttelijänä kuin muusikkonakin.


title: Hibari Misora

text: Misoralla oli 1960-luvulla lyhyt avioliitto näyttelijäkollega Akira Kobayashin kanssa. Hän alkoi kärsiä vaikeista terveysongelmista 1980-luvun lopulla, mutta jatkoi uraansa tästä huolimatta. Hän oli kuollessaan 52-vuotias.


title: Hibari Misora

text: Misoran tunnettujen laulujen joukossa on ”Midare gami” ja ”Kawa no nagare no yō ni” (1989), joka sijoittui vuonna 1997 NHK:n äänestyksessä kaikkien aikojen parhaaksi japanilaiseksi lauluksi.


title: Rooman keisarit (kirja)

text: Rooman keisarit on Arto Kivimäen ja Pekka Tuomiston kirjoittama kokoelmateos, joka kattaa kaikkien Rooman keisareiden elämäkerrat. Se ilmestyi ensimmäistä kertaa vuonna 2000, ja sai Historian Ystävien Liiton kunniamaininnan. Teosta laajennettiin ja se julkaistiin uudestaan 2002. Molemmat painokset ovat Kariston julkaisemia.


title: Pesäpallon halli-SM

text: Pesäpallossa ratkaistaan SM-mitalistit myös halliturnauksilla. Tämä tapahtuu harjoituskaudella ennen virallisen ulkokauden alkua. Mukana ovat kaikki pääsarjatason joukkueet. Miehissä kilpailu on järjestetty ensimmäisen kerran vuonna 1994. Miesten ja naisten lisäksi halli-SM:t on pelattu myös junioritasolla 2000-luvun alusta alkaen.


title: Hi-Lo & In Between

text: Hi-Lo & In Between on vuoden 2007 alussa perustettu tamperelainen folk-yhtye. Sen perustivat laulaja-kitaristi Juha Mäki-Patola ja viulisti Jussi Suonikko, jotka aloittivat esiintymiset aluksi duona. Kesällä 2007 yhtyeeseen liittyivät myös Sami Sippola, Ville Rauhala ja Juppo Paavola. Tällä kokoonpanolla yhtye aloitti ensialbuminsa äänitykset. Yhtyeen ensimmäinen albumi "White Whale" julkaistiin elokuussa 2008. Toinen albumi "The Lonely Bird" julkaistiin maaliskuussa 2010 Suomessa. Beste! Unterhaltung -levy-yhtiö julkaisi sen syksyllä 2010 Saksassa, Itävallassa ja Sveitsissä. Suomessa Hi-Lo & In Between levyttää Lumpeela Julkaisut -levy-yhtiölle.


title: Hannu Suhonen

text: Hannu Uolevi Suhonen (15. maaliskuuta 1943 Turku – 10. elokuuta 2015 Turku) oli suomalainen poliitikko, joka edusti muun muassa Suomen Maaseudun Puoluetta (SMP). Hän toimi kansanedustajana 1991–1995.


title: Hannu Suhonen

text: Ennen politiikkaan ryhtymistä Suhonen työskenteli Turussa postilaitoksen palveluksessa 1960–1966, SDP:n kunnallisjärjestön ammattiyhdistystoimitsijana 1967–1970 ja ulosottoviraston avustavana ulosottomiehenä 1970–1994.


title: Hannu Suhonen

text: Suhonen oli kansanedustajana SMP:n eduskuntaryhmässä 1991–1994 ja omassa ryhmässään 1994–1995. Suhonen oli presidentin valitsijamiehenä vuoden 1988 vaalissa. Hän oli Turun kaupunginvaltuustossa 1977–1996 ja toimi myös useissa yhteiskunnallisissa luottamustehtävissä. Suhosen aviopuoliso oli niin ikään kansanedustajana ollut Tina Mäkelä. Suhosella on aikaisemmasta avioliitostaan kaksi poikaa.


title: Hannu Suhonen

text: Vuonna 1983 Suhosesta tuli SMP:n puoluetoimiston ja Pientalonpoika Oy:n hallintopäällikkö. Hän oli tässä työssä vuoteen 1993. Vuodesta 1983 hän oli valtioneuvoston kansliassa ministeri Pekka Vennamon poliittinen sihteeri kunnes siirtyi 1987 liikenneministeriön ylitarkastajaksi ja ministeri Vennamon erityisavustajaksi. Vuonna 1990 liikenneministeriksi tuli Raimo Vistbackan jälkeen kokoomuksen Ilkka Kanerva ja Suhosen pesti päättyi.


title: Hannu Suhonen

text: Suhonen valittiin eduskuntaan Turun läänin eteläisestä vaalipiiristä vaaleissa 1991 SMP:n listalta. Hän erosi 29. elokuuta 1994 SMP:stä ja perusti oman eduskuntaryhmänsä, jossa toimi vaalikauden loppuun asti. Eduskunnassa hän oli liikennevaliokunnassa jäsenenä 1991–1994 sekä valtiovarainvaliokunnassa varajäsenenä 1991 ja Suomen Pankin tilintarkastajissa varajäsenenä 1991–1993 ja 1994–1995.


title: Hannu Suhonen

text: Politiikan ulkopuolella Suhonen osallistui partiojärjestön ja raittiusjärjestöjen toimintaan.


title: Hannu Suhonen

text: Hannu Suhonen oli Ida ja Lauri Reinikaisen säätiön asiamies ja hän on Aino-Maria Rannan säätiön hallituksessa. Vuonna 2013 Aamuset uutisoi, että Patentti- ja rekisterihallitus katsoi Suhosen säätiön hallituksen jäsenenä ja asiamiehenä toimineen lainvastaisesti lainatessaan säätiöiden varoja 1,5 miljoonaa euroa vaimonsa Tina Mäkelän yrityksille. Uutisen mukaan lainat on maksettu takaisin, eikä niistä ole aiheutunut vahinkoa säätiölle.


title: Palazzo Venezia

text: Palazzo Venezia on Piazza Venezian laidalla sijaitseva palatsi Roomassa. Toisella puolella aukiota on . Piazza Venezia on yksi Rooman liikenteen solmukohdista.


title: Palazzo Venezia

text: Pietro Barbo, Venetsian kardinaali, antoi vuonna 1455 arkkitehti Francesco del Borgolle suunniteltavaksi palatsin. Palazzo Veneziasta tuli paavillinen virka-asunto 1464, kun Pietro Barbo nousi paaviksi nimellä Paavali II. Paavali II:n kuoltua palatsi siirtyi Venetsian tasavallan omistukseen ja toimi tasavallan Rooman-lähetystönä. 1797 Palazzo Venezia siirtyi Itävallan omistukseen. Italia sai sen haltuunsa 1916.


title: Palazzo Venezia

text:
Palazzo Venezian julkisivu on tyypillinen 1400-luvun kardinaalipalatsille. Se edustaa renessanssia. Palatsi eroaa linnoitusmaisuudellaan katukuvasta, varsinkin sen nurkkatorni on ajalleen epätavallinen.
Nykyään palatsiin on sijoitettu museo, jossa on veistoksia, maalauksia ja kuvakudoksia. Sisätilat ovat avaria ja kerrokset on jaettu osittain freskoilla peitetyillä saleilla.


title: Palazzo Venezia

text: Rooma, taide ja arkkitehtuuri. Kirjoittanut Brigitte Hintzen-Bohlen ja Jurgen Sorges, Könemann 2006.


title: Mikko Laakkonen

text: Mikko Kalervo Laakkonen (s. 1965) on suomalainen pääomasijoittaja. Hän on perinnön kautta Laakkosen autoliikkeen ja Kytäjän kartanon omistajia. Autokaupan lisäksi Mikko Laakkonen vaikutti 14 vuotta Pohjois-Karjalan kirjapainon hallituksessa. Päätoimi on luksusrakentamiseen keskittynyt Westpro, joka rakentaa asuintaloja Espooseen ja Vantaalle.


title: Mikko Laakkonen

text: Laakkosen autoliike perustettiin vuonna 1960. Veljekset Laakkonen Ky syntyi vuonna 1966. Sen omistajia olivat veljekset Reino, Erkki ja Yrjö Laakkonen. Vuonna 1995 yhtiössä tehtiin sukupolvenvaihdos lapsille. Mikko Laakkonen on Reino Laakkosen poika. Mikko Laakkonen myi osakkeensa Yrjö Laakkoselle vuonna 2002. Sen jälkeen Mikko Laakkonen on toiminut pääomasijoittajana.


title: Mikko Laakkonen

text: Mikko Laakkonen on toiminut Kytäjän kartanon isäntänä. Työajasta kuluu merkittävä osa Westpro-rakennusyhtiössä. Mikko Laakkonen on Sievi Capital -sijoitusyhtiön suuromistajia.


title: Mikko Laakkonen

text: Mikko Laakkonen on naimisissa ex-triathlonisti Katariina Laakkosen (o.s. Ebeling) kanssa. Katariina Laakkonen on perustanut Helsingin Kivikkoon Pyöräkrossiparkki Oy:n. Heillä on kolme alaikäistä poikaa.


Congratulations: 50 Years of the Eurovision Song Contest (1956–1980) on vuonna 2005 julkaistu kokoelma-albumi, joka sisältää kansainvälisiä Eurovision-edustuskappaleita vuosilta 1956–1980. Mukana ovat kaikkien näiden vuosien voittajat sekä muita tunnettuja edustuskappaleita. Suomen edustuskappaleista albumilla mukana on yksi, vuoden 1977 viisuedustaja Monica Aspelund kappaleella ”Lapponia”.


title: Delawaren piirikunta (Ohio)

text: Delawaren piirikunta on piirikunta Ohiossa, Yhdysvalloissa, joka on saanut suurimman kaupunkinsa tavoin nimensä intiaaniheimolta. Sen väkiluku oli 110 106 vuonna 2000.


title: Delawaren piirikunta (Ohio)

text: Delawaren naapuripiirikuntia ovat Morrow pohjoisessa, Knox koillisessa, Licking idässä, Franklin etelässä, Union lännessä ja Marion koillisessa.


title: Delawaren piirikunta (Ohio)

text: Piirikunnassa oli vuoden 2010 väestönlaskennassa 45 949 ihmistä. Etniset ryhmät jakautuvat valkoisiin, joita on 90,0%, mustiin (3,6%), alkuperäisamerikkalaisiin (0,2%) ja aasialaisiin (4,5%).


title: Delawaren piirikunta (Ohio)

text: Kotitalouden mediaanitulo on 90 022 ja köyhyysrajan alapuolella oli 4,5% väestöstä vuosina 2007–2011.


title: 2C-I

text: 2C-I on psykedeelinen fenetyyliamiini ja muuntohuume, jonka on kehittänyt amerikkalainen kemisti Alexander Shulgin. Kehittäjä esittelee kemikaalin kirjassaan PiHKAL (Phenethylaminines I Have Known And Loved). Ainetta myytiin 2000-luvun alussa Amsterdamissa “Smart shopeissa” eli kaupoissa, jotka myyvät erilaisia psykoaktiivisia kemikaaleja. Vuonna 2003 sen myyminen kiellettiin lailla, minkä jälkeen käyttäjät ovat hankkineet sitä tilaamalla internetistä. 2C-I on tyypillisesti valkoista pulveria annosteltuina kapseleihin, sitä nautitaan syömällä tai nuuskaamalla.


title: 2C-I

text: 2C-I on niin sanottu tutkimuskemikaali, jonka käytön turvallisuudesta on hyvin vähän tietoa ja sillä saattaa olla odottamattomia haittavaikutuksia.


title: 2C-I

text: Erowid-sivun mukaan tyypillinen annos on 40–60 mg syötynä. Täydet vaikutukset ilmenevät 45–75 minuutissa ja kestävät 5–8 tuntia.


title: 2C-I

text: 2C-I on luokiteltu huumausaineeksi Suomessa.


title: The Best of Procol Harum

text: The Best of Procol Harum on Procol Harum-yhtyeen vuonna 1989 julkaistu kokoelma-albumi.


title: Liiturousku

text: Liiturousku ("Lactarius vellereus") on kupera tai suppilomainen huopakarvainen vaalea rouskulaji. Vanhemmilla sienillä lakkiin ilmestyy ruskeita laikkuja. Heltat ovat valkoiset tai kellanvalkoiset. Jalka on huopanukkainen ja vaalea. Maku on polttavan kirpeä. Rouskussa on valkoista maitiaisnestettä. Liiturousku kasvaa havu- ja lehtimetsissä tammen, pyökin ja pähkinäpensaan seurassa. Sieni on melko yleinen lounaisimmassa Suomessa ja Ahvenanmaalla. Sitä esiintyy Kuopion seudulle saakka.


title: Pippurirousku

text:
Pippurirousku ("Lactarius piperatus") on kupera tai suppilomainen valkea rouskulaji. Lakki on sienessä usein halkeillut. Heltat ovat kellanvaaleat. Jalka on valkoinen. Sieni maistuu polttavan kirpeälle ja siinä on valkoista maitiaisnestettä. Pippurirousku kasvaa tammi- ja lehtometsissä Etelä-Suomessa.
Laji on tunnettu aiemmin Suomessa nimellä "vihertyvä maitorousku".


title: Hyppyherätys

text: Hyppyherätys on Lounais-Suomessa 1800-luvun alussa esiintynyt hurmoksellinen uskonnollinen liike, jonka katsotaan vaikuttaneen rukoilevaisuuden syntyyn. Hyppyherätys sai alkunsa Eurasta 1817 ja levisi 1820–1830-luvuilla myöhemmän rukoilevaisuuden kanta-alueille, kuten Raumalle, Poriin, Säkylään, Kokemäelle, Merikarvialle ja Ikaalisiin.


title: Hyppyherätys

text: Hyppyherätyksen lähtökohtana pidetään Euran Honkilahdessa asuneen sepän Juho Uusikartanon uskonnollista heräämistä 1817. Uusikartano alkoi järjestää talossaan seuroja, joissa seuraväki kiitosvirsiä veisatessaan alkoi hypellä ja taputtaa käsiään. Muita liikkeen tunnusmerkkejä olivat profetiat, ilmestykset ja askeesi. Uusikartanoa kutsuttiin hänen kotikylänsä mukaan ”Auvaisten paaviksi”.


title: Hyppyherätys

text: Kirjallisuudessa nimityksen ”hyppyherätys” esitteli ensimmäisenä Matthias Akiander Suomen uskonnollisia liikkeitä koskevassa aineskokoelmassaan. Rukoilevaisuutta tutkineen teologi Harri Heinon mukaan juuri Akianderin esitys vaikutti ratkaisevasti tämän nimityksen yleistymiseen.


title: Hyppyherätys

text: 1820-luvun lopulla alkoi Juho Uusikartanon johtamana uusi, laajemmalle leviävä herätysten aalto, jota kutsutaan isoksi hyppyherätykseksi. Se levisi Honkilahdelta koko maakuntaan, ensin Raumalle, Ulvilaan ja Poriin, myöhemmin Kokemäelle, Köyliöön ja Säkylään sekä Merikarvialle, Ikaalisiin ja Kankaanpäähän. Liike oli laajimmillaan 1830-luvulla. Silloin se kattoi samat seurakunnat, jotka muodostivat myöhemmin rukoilevaisuuden kanta-alueen. Tämän laajemmalle liike ei levinnyt. Pysähtymisen syyksi on katsottu toisaalta kirkon ja yhteiskunnan painostus ja toisaalta pettymys, kun vuodeksi 1836 odotettu tuhatvuotisen valtakunnan alkaminen jäi näkemättä.


title: Hyppyherätys

text: Hurmoksellisuuden asema heikkeni, kun Juho Uusikartano kuoli vuonna 1835. Kolme muuta keskeistä henkilöä – Johan Dahlberg, hänen poikansa Daniel sekä Mikael Rostedt – suhtautuivat Uusikartanoa pidättyvämmin hurmoksellisuuteen. Liikkeen johtohenkilöt tutustuivat Henrik Renqvistin kirjoittamiin ja kääntämiin teoksiin. Renqvist suhtautui kielteisesti hurmoksellisuuteen, mutta suosi polvirukouksia. Herännäisyyden ja evankelisuuden levitessä hyppyherätykseen liittyneet tukeutuivat Renqvistiin. Hurmoksellisuuden väheneminen lähensi suhteita vanhempaan kansanherätykseen. Hyppyherätyksestä ja varhaisesta kansanherätyksestä kehkeytyi siten vähin erin rukoilevaisuutena tunnettu herätysliike.


title: Hyppyherätys

text: Hyppyherätyksen alkuvaiheiden seuratoiminnassa korostuivat hengelliset kokemukset ja hurmokselliset ilmiöt, kuten hyppiminen, hengellinen tanssi ja käsien läiskyttäminen. Myöhemmin korostui rukous kasvoilleen kumartuneena. Tapa oli käytössä seuroissa ja kirkkoon saavuttaessa, joskus myös ehtoolliselle valmistauduttaessa. Elintavoissa harrastettiin askeesia, joka tarkoitti pidättymistä tietyistä ruoka-aineista ja alkoholijuomista sekä muista erottuvaa pukeutumista.


title: Hyppyherätys

text: Hyppäämisen ja hengellisen tanssin raamatullisena esikuvana pidettiin Daavidin hyppäämistä Herran edessä (Toinen Samuelin kirja, kuudes luku). Muita esikuvia ovat Mirjamin tanssi (2 Moos. 15:20) ja Pietarin parantaman ramman hyppääminen (Apt. 3:8). Tanssi oli piiritanssia arkkiveisujen säestyksellä. Toiminnan lähtökohtana oli saada esimakua taivaallisesta hääilosta.


title: Hyppyherätys

text: Kumartuneena rukoilemisen katsottiin osoittavan suurempaa nöyryyttä kuin muut rukoilemistavat. Kirkkoon mentäessä kumarruttiin rukoukseen kirkon pihalla, kirkon eteisessä ja kirkon käytävällä. Rukous oli pelastusjärjestyksen osa, ja sen avulla myös valmistauduttiin ja pyrittiin hurmostilaan. Askeesin tavoitteena oli vanhan ihmisen kuolettaminen ja sielun tyhjentäminen maailman hengestä, jotta Jumala täyttäisi sen Pyhällä Hengellä.


title: Hyppyherätys

text: Rukous ja askeesi valmistelivat hurmosta, jonka avulla pyrittiin saamaan varmuus pelastuksesta. Hurmosta pidettiin osoituksena Pyhän Hengen läsnäolosta. Lain kolmanteen käyttöön perustuva eettinen pyhityselämä ei ollut hyppyherätyksessä yhtä keskeisessä asemassa kuin varhaisemmassa kansanherätyksessä. Hyppyherätystä syytettiin antinomismista eli lain merkityksen väheksymisestä, mutta syytökset olivat Heinon mukaan perusteettomia.


title: Hyppyherätys

text: Hyppyherätyksen alueella vaikutti varhaisempaa herätysliikettä, jonka maltillisen siiven tunnettuja pappisnimiä olivat muun muassa Nousiaisten kirkkoherrat Abraham Achrenius ja hänen poikansa Antti Achrenius sekä Antti Björkqvist, Gustaf Rancken ja Bengt Jakob Ignatius. Maallikkojohtoisista herätyksistä hurmoksellisen suuntauksen keskeinen henkilö oli horrossaarnaaja Anna Rogel, kun taas Matti Pukanhaavan johtamassa suuntauksessa pantiin pääpaino rukoukselle ja Raamatun lukemiselle. Kansanherätysten varhaisvaiheissa esiintyi joukkohurmosta, mutta Vakka-Suomessa ja Satakunnassa joukkohurmoksellisuus laantui pian ja hurmoksellisuus keskittyi johtavien saarnaajien – lähinnä naisten – hurmossaarnoihin. Tältä alueelta ei ole tietoja joukkohurmoksista 1770-luvun lopun ja hyppyherätyksen synnyn väliseltä ajalta. Sen sijaan muualla, kuten Hämeessä, Uudellamaalla ja Savossa, kansanherätys sai monenlaisia ekstaattisia muotoja. 1800-luvun alussa Länsi-Suomen voimakkaat kansanherätykset suurine kokouksineen olivat menneisyyttä.


title: Hyppyherätys

text: Varhaisempien herätyssuuntauksien kannattajat suhtautuivat hyppyherätykseen vaihtelevasti. Osa liittyi mukaan, osa pysytteli erillään. Papit suhtautuivat hyppyherätykseen yleensä kriittisesti. Vanhalla kansanherätyksellä oli ollut luotettuja, herätykseen myönteisesti suhtautuvia tai heränneitä pappeja, kuten Achreniukset, Rancken ja Ignatius. Tämä pappissukupolvi ei kuitenkaan ollut enää elossa hyppyherätyksen syntyaikoihin. Kun viranomaiset alkoivat ahdistaa hyppyherätyksen kannattajia konventikkeliplakaatin nojalla, heränneille ei löytynyt papistosta puolustajia.


title: Hyppyherätys

text: Vastaavasti hyppyherätyksen piirissä suhtauduttiin kirkkoon ja papistoon kriittisemmin kuin vanhassa kansanherätyksessä. Herätys piti itseään pietistiseen tapaan todellisena tosiuskovien seurakuntana. Uskon syntyminen ja Jumalan tahdon oikea tulkitseminen oli mahdollista vain sen piirissä. Kirkkoa pidettiin tarpeellisena, mutta pappi sai hyväksynnän vain, jos oli kokenut kääntymyksen, mikä taas oli mahdollista vain hyppyherätyksen piirissä ja sen tapoja noudattaen.


title: Punatäplärousku

text: Punatäplärousku ("Lactarius controversus") on suppilomainen, tahmea ja valkoinen, punatäpläinen rouskulaji. Sen maitiasneste on valkoista. Heltat ovat aluksi kellanvalkoiset ja muuttuvat myöhemmin harmaanpunertaviksi. Jalka on valkoinen ja siinä on punaisia täpliä. Sieni maistuu hyvin kirpeälle. Rousku kasvaa haavan ja raidan seuralaisena harvinaisena Etelä-Suomen kalkkialueilla.


title: The Dark Discovery

text: The Dark Discovery on progressiivista metallia soittavan ruotsalaisyhtye Evergreyn esikoisalbumi. Se julkaistiin vuonna 1998.


title: Villakarvarousku

text: Villakarvarousku ("Lactarius pubescens") on kupera, villalakkinen ja punertavanvaalea rouskulaji. Lakin reunassa on pitkiä karvoja. Lakissa ei ole selkeitä vyöhykkeitä kuten karvarouskulla. Sienen heltat ovat kellanvalkoiset tai hieman punertavat. Jalka on vaalean kellanpunertava, huomiota herättävä punaisempi vyö on nähtävissä aivan jalan yläosassa. Sieni kasvaa koivujen seuralaisena hakamailla ja kuivissa metsissä erityisesti kalkkipitoisilla mailla. Sienen maitiaisneste on valkoista. Maku on kirpeä, mutta sieni kelpaa syötäväksi keittämisen jälkeen. Villakarvarousku on hyvin yleinen koko Suomessa.


title: Rikkirousku

text: Rikkirousku ("Lactarius chrysorrheus") on kupera- tai laakealakkinen täplikäs likaisen oranssinruskea rouskulaji. Heltat ovat kellanvalkoiset. Sienen jalka on valkoinen. Sienen malto ja maitiaisneste ovat valkoiset. Malto värjäytyy maitiaisnesteestä kellertäväksi. Sieni kasvaa tammen seuralaisena Etelä- ja Keski-Euroopassa eikä sitä esiinny Suomessa.


title: Jealous Lover (EP)

text: Jealous Lover on Rainbow’n vuonna 1981 julkaistu EP-levy. Sen a-puolen kappaleita ”Jealous Lover” ja ”Weiss Heim” ei ollut aiemmin julkaistu Yhdysvalloissa, b-puolella olivat puolestaan yhtyeen viimeisimpien hittisinglejen nimikappaleet ”Can’t Happen Here” ja ”I Surrender”. "Jealous Lover" -EP:tä ei ole koskaan julkaistu CD-muodossa.


title: Jealous Lover (EP)

text:
A-puoli
B-puoli


title: Suomurousku

text: Suomurousku ("Lactarius spinosulus") on suppilomainen ja nukkainen punavioletti rouskulaji. Heltat ovat punertavan okranväriset. Jalka on vaaleanvioletti. Malto on likaisenvaaleaa ja maitiasneste valkoista. Sieni maistuu polttavan kirpeälle. Se kasvaa koivun seuralaisena kosteissa lehti- ja sekametsissä sekä puistoissa ja puutarhoissa. Se on Suomessa eteläinen ja harvinainen.


title: Partarousku

text: Partarousku ("Lactarius citriolens") on kupera tai suppilomainen kellertävä ja karvasuomuinen rouskulaji. Sen heltat ovat kellanvalkoiset. Jalka on kellanvalkoinen tai okranruskea. Malto on kellanvalkoista. Maitiaisneste on rikinkeltaista. Sieni maistuu polttavan kirpeälle. Se kasvaa Suomessa paikoittain kalkkipitoisissa lehtimetsissä.


title: Haarukkarousku

text: Haarukkarousku ("Lactarius insulsus") on suppilomainen tai kupera kellanvalkoinen rouskulaji. Sen heltat ovat kellanvalkoiset tai okranväriset. Jalka on valkea. Maitiaisneste ja malto ovat valkoiset. Sieni maistuu polttavan kirpeltä. Sieni kasvaa tammen seuralaisena Keski-Euroopassa eikä sitä esiinny Suomessa.


title: Lehtovyörousku

text: Lehtovyörousku ("Lactarius zonarius") on kupera tai suppilomainen, kellertävä ja tahmealakkinen rouskulaji. Ontto jalka on kellertävä ja usein punatäpläinen. Sienen malto on valkoista. Maitiaisneste on valkoista ja sienen maku on polttavan kirpeä. Heltat ovat sahraminkeltaiset. Sieni kasvaa haavan seurassa Keski-Euroopassa. Suomesta ei tunneta yhtään löytöä.


title: Valjurousku

text: Valjurousku ("Lactarius pallidus") on kupera tai kuoppalakkinen rouskulaji. Sienen lakki on tahmea tai jopa limainen ja väriltään vaaleanruskea ja täpläinen. Heltat ovat vaaleat tai rusehtavat. Jalka on lakin värinen. Malto ja maitiaisneste ovat valkoisia. Sienen maku on aluksi mieto, lopulta polttavan kirpeä. Se kasvaa pyökkimetsissä ja pyökkiä kasvavissa puistoissa Keski-Euroopassa. Sitä ei esiinny Suomessa.


title: Keltahelttarousku

text: Keltahelttarousku ("Lactarius hysginus") on laakea tai suppilomainen limainen, aluksi punaruskealakkinen ja myöhemmin vaalea rouskulaji. Jalka on ruskehtava tai ruskeanpunainen ja siinä voi olla täpliä. Heltat ovat aluksi vaaleankeltaiset ja vanhemmissa sienissä sahraminkeltaiset. Maitiaisneste on valkoista. Sieni on kirpeän makuinen mutta kiehautettuna syötävä. Keltahelttarousku kasvaa harvinaisena lehti- ja sekametsissä, polkujen varsilla usein paljaalla maalla.


title: Quote Unquote (kappale)

text: Quote Unquote on avantgardistisen kalifornialaisen yhtyeen Mr. Bungle ensimmäisen itsenimityn albumin ensimmäinen raita. Kappale oli alkuperäiseltä nimeltään Travolta, mutta levy-yhtiö muutti nimen John Travoltan oikeudenkäyntiuhkausten takia.


title: Quote Unquote (kappale)

text: Kappale on ainoa Mr. Bunglen kappale, josta on julkaistu virallinen musiikkivideo. Kuitenkaan musiikkivideota ei koskaan näytetty MTV:llä, koska siinä näytettiin klovinien itsensä hirttämistä ja lihakoukuissa roikkumista, ja muuta, mitä katsottiin olevan liian järkyttävää näyttää TV:ssä. Video on kuitenkin MTV:n Two archivessa ja sitä on soitettu kanavan ohjelmassa 120 Metal Minutes.


title: Quote Unquote (kappale)

text: Kappale alkaa 0:34 kohdalla, kun alku kappale on äänetön. Kappale on ehkä levyn raskain, ja sitä voisi luonnehtia melodiseksi metalliksi. Kappale loppuu ajassa 6:19, jonka jälkeen loppukappaleessa on sample, jossa yhtye on junamatkalla, ja he ovat astumassa junaan. Tämä sample jatkuu kappaleissa Egg ja Girls of Porn. Sampleissa on myös sekoitettu jonkin sortin trumpetin soittoa ja erilaisten videopelien musiikkia.


title: Pyökinrousku

text: Pyökinrousku ("Lactarius blennius") on kupera tai laakealakkinen oliivinvärinen tai harmaanvihreä rouskulaji. Sen heltat ovat valkoiset ja harmaantuvat painettaessa. Malto on valkoista, samoin polttavan kirpeä maitiaisneste. Sieni kasvaa pyökin seuralaisena Lounais-Suomessa ja Ahvenanmaalla.


title: Valkokarvarousku

text: Valkokarvarousku ("Lactarius scoticus") on valkolakkinen ja villainen rouskulaji. Se kasvaa lähinnä suoalueilla. Lähilajeja ovat villakarvarousku ja karvarousku. Sieni on syötävä kiehauttamisen jälkeen. Maitiasneste on valkoista ja polttavan kirpeää.


title: Randy Scheunemann

text: Randy Scheunemann (s. ~1960) on yhdysvaltalainen vaikuttaja ja presidenttiehdokas John McCainin ulkopoliittinen neuvonantaja. Aiemmin Scheunemann on ollut mm. Committee for the Liberation of Iraq:n puheenjohtaja. Komitealla uskottiin olleen kiinteät suhteet Project for the New American Century:n kanssa. Hän toimi Donald Rumsfeldin neuvoantajana Irakin sodan aikana ja on John McCainin ulkopoliittinen avustaja hänen presidentinvaalikampanjassaan 2008. Randy Scheunemann virallisesti lopetti Georgian hallituksen lobbaamisen maaliskuussa 2008.


title: Randy Scheunemann

text: Randy Scheunemann nousi esille Etelä-Ossetiasta 2008 käytyjen taistelujen aikana, kun John McCain vetosi kampanjapuheessaan voimakkaasti Georgian puolesta Venäjän federaation tukitoimia vastaan.


title: Randy Scheunemann

text: Tätä vetoomusta käytti Mikheil Saakašvili televisiopuheessaan John McCainin puheeseen viitaten pyrkiessään saamaan taistelujen aikana Bushin hallinnolta voimakkaampaa tukea Venäjää vastaan.


title: Randy Scheunemann

text: Randy Scheunemannin uskotaan hankkineen John McCainin lausunnolla, jota Mikheil Saakašvili saattoi käyttää hyväkseen 200 000 USD John McCainin vaalikampanjalle.


title: Suljetun huoneen arvoitus

text: Suljetun huoneen arvoitus on dekkarilaji, jossa kirjailija kuvaa murhan näennäisesti mahdottomana. Esimerkiksi huoneesta, jonka kaikki ovet ja ikkunat ovat sisäpuolelta lukitut, löytyy ruumis, mutta ei asetta. Kirjailija myös esittää tilanteen siten, että uhri ei ole voinut itse siirtyä lukkojen taakse. Myös itsemurha suljetaan pois.


title: Suljetun huoneen arvoitus

text: Suljetun huoneen arvoituksen esitteli Edgar Allan Poe tarinassaan Rue Morguen murhat. Ehkä tunnetuin tämän lajin kirjailija oli John Dickson Carr (käytti myös nimeä Carter Dickson), jonka useimmat teokset ovat suljetun huoneen arvoituksia. Hän oli lajin arvostetuin mestari. Tunnetuin suljetun huoneen arvoitus suomalaisille lienee kuitenkin Agatha Christien "Eikä yksikään pelastunut". Muita tärkeitä teoksia ovat esimerkiksi em. Carter Dicksonin "Juudaksen ikkuna", "Punainen leski" ja John Dickson Carrin "Kolme ruumisarkkua" ("The Hollow Man"), joista viimeinen on useaan otteeseen äänestetty kaikkein parhaimmaksi suljetun huoneen arvoitukseksi. Suljettujen huoneiden arvoituksia esiintyy myös rikossarjoissa, esimerkkinä Derrick-sarjan jakso Intohimon uhri.


title: Jacob Christian Schäffer

text: Jacob Christian Schäffer (1718-1790) oli saksalainen biologi. Hän tutki kasveja, sieniä, hyönteisiä ja lintuja.


title: Jacob Christian Schäffer

text: Schäffer opiskeli teologiaa Martin-Luther-Universität Halle-Wittenbergissä vuosina 1736-1738. Hän tutki ensimmäisenä vesikiroppuja ("Daphnia ") ja yritti ymmärtää niiden anatomisten piirteiden merkitystä.


title: Jacob Christian Schäffer

text: Vuonna 1759 Schäffer julkaisi käsikirjan kasveista ja niiden käytöstä rohtoina. Vuosina 1762-1764 hän julkaisi neljä runsaasti kuvitettua kirjaa sienistä. Hän julkaisi kuvateoksia myös linnuista ja hyönteisistä, ja teki ehdotuksia niiden luokittelusta. Schäffer sai filosofian tohtorin arvon vuonna 1760. Hän keräsi oman luonnontieteellisen kokoelmansa, ja laittoi sen julkisesti näytteille. Hän oli kirjeenvaihdossa Linnén ja Réaumurin kanssa.


title: Jacob Christian Schäffer

text: Sienten tai kasvien tieteellisen nimen jälkeen käytettävä määrittäjän lyhenne Schaeff tarkoittaa Schäfferiä.


title: Jacob Christian Schäffer

text: Luonnontiede ei ollut ainoa Schäfferia kiinnostava aihe. Hän teki kokeita sähköllä, väreillä ja optiikassa. Hän on säilynyt tunnettuna prismojen ja linssien tekijänä. Hän keksi varhaisen pesukoneen, jonka suunniteleman hän julkaisi 1767: "Die bequeme und höchstvortheilhafte Waschmaschine". Hänen muihin keksintöihinsä sisältyi muun muassa saha ja uuni. Paperiteollisuus kiinnosti häntä myös vuodesta 1765 vuoteen 1771, minkä vaiheen havainnot ja kokeiden tulokset julkaistiin otsikolla: "Versuche und Muster, ohne alle Lumpen oder doch put einem geringen Zusatze derselben, Papier zu machen". Siinä kuvataan erityisesti paperin valmistusta erilaisista kasveista, kuten haapa, lehtisammal ja humala, joita ei ehkä paperimassan valmistajat olisi käyttäneet ilman Schäfferin kokeellista työtä.


title: René Charles Joseph Ernest Maire

text: René Charles Joseph Ernest Maire (1878-1949) oli ranskalainen kasvi- ja sienitieteilijä. Hän keräsi ja tutki Pohjois-Afrikan kasveja, ja hänen 16-osainen pääteoksensa "Flore de l'Afrique du Nord" ilmestyi kokonaan vasta Mairen kuoleman jälkeen.


title: René Charles Joseph Ernest Maire

text: Mairen Algeriasta, Marokosta, Ranskasta ja Malista keräämiä kasveja on Belgian kansallisessa kasvitieteellisessä puutarhassa.


title: René Charles Joseph Ernest Maire

text: Sienten tai kasvien tieteellisen nimen jälkeen käytettävä määrittäjän lyhenne Maire tarkoittaa René Maireta.